Εμφάνιση άρθρων βάσει ετικέτας: alzheimer\nΤετάρτη, 19 Σεπτέμβριος 2018 10:14\nΠέμπτη, 22 Μάρτιος 2018 10:29\nΣημαντικά όπλα στη μάχη κατά του Alzheimer αποτελούν τα παντζάρια χάρη στην ουσία μπετανίνη που περιέχουν. Η συγκεκριμένη ουσία, που δίνει στα παντζάρια το χαρακτηριστικό χρώμα τους, σύμφωνα με νέα έρευνα του Πανεπιστημίου της Νότιας Φλόριδας προλαμβάνει τη συσσώρευση αμυλοειδικών πλακών στον εγκέφαλο.\nΌπως τόνισε η Δρ Λι Τζουν Μινγκ που πραγματοποίησε τη μελέτη, "τα ευρήματά μας δείχνουν ότι η μπετανίνη, ένα συστατικό των παντζαριών, είναι ένας πολλά υποσχόμενος αναστολέας συγκεκριμένων χημικών αντιδράσεων και της οξείδωσης στον εγκέφαλο που συνδέονται με την εξέλιξη της νόσου Αλτσχάιμερ.\nΌπως εξήγησε η καθηγήτρια Μινγκ, η εγκεφαλική βλάβη προκύπτει όταν πρωτεΐνες, όπως η βήτα-αμυλοειδής συνδέεται με μέταλλα, όπως ο σίδηρος και ο χαλκός. Αυτό προκαλεί μια ανώμαλη αναδίπλωση των πρωτεϊνών και συσσώρευσή τους, κάτι που προκαλεί οξείδωση και φλεγμονή στα παρακείμενα νευρικά κύτταρα.\nΗ νέα μελέτη επιβεβαιώνει τα ευρήματα παλαιότερης μελέτης που είχε δείξει ότι ο χυμός παντζαριού αυξάνει τη ροή του οξυγόνου στον εγκέφαλο και βελτιώνει τις γνωστικές λειτουργίες.\nΤο συγκεκριμένο εύρημα θα μπορούσε να οδηγήσει στην ανάπτυξη φαρμάκων που να μιμούνται τη δράση της μπετανίνης.\nΔευτέρα, 19 Φεβρουάριος 2018 16:59\nO κουρκουμάς βελτιώνει τη μνήμη και τη διάθεση των ηλικιωμένων\nΔεν σας αρέσει το ινδικό φαγητό; Μια νέα μελέτη για τις θαυμαστές ιδιότητες του κουρκουμά είναι ικανή να σας αλλάξει γνώμη. Οι ερευνητές έχουν διαπιστώσει ότι η κουρκουμίνη - η ουσία που δίνει το κάρυ το χρυσό του χρώμα- θα μπορούσε να βοηθήσει στη βελτίωση της διάθεσης και της μνήμης των ηλικιωμένων.\nH κουρκουμίνη έχει συνδεθεί με πληθώρα οφελών για την υγεία. Πέρυσι, μελέτη έδειξε ότι η κουρκουμίνη θα μπορούσε να βοηθήσει στην αντιμετώπιση του καρκίνου του παγκρέατος, ενώ άλλες έρευνες έχουν υποστηρίξει ότι το δημοφιλές καρύκευμα θα μπορούσε να βοηθήσει στη θεραπεία του εγκεφαλικού επεισοδίου και της νόσου Αλτσχάιμερ.\nΜελέτες έχουν δείξει ότι η κουρκουμίνη είναι ένα αντιοξειδωτικό, που προστατεύει τα κύτταρά μας από τις βλάβες που προκαλούνται από τις ελεύθερες ρίζες. Έχει επίσης ισχυρές αντιφλεγμονώδεις ιδιότητες. Η νέα μελέτη - που δημοσιεύθηκε στο American Journal of Geriatric Psychiatry - παρέχει περαιτέρω στοιχεία ότι η κουρκουμίνη μπορεί να προστατεύσει τον εγκέφαλο.\nΟ πρώτος συγγραφέας της μελέτης, Δρ. Gary Small, από το Πανεπιστήμιο της Καλιφόρνιας του Λος Άντζελες, και οι συνεργάτες του, εξέτασαν τη δράση της συγκεκριμένης ουσίας σε 40 ενήλικες ηλικίας μεταξύ 51 και 84 ετών, οι οποίοι είχαν ήπια προβλήματα μνήμης. Οι συμμετέχοντες τυχαιοποιήθηκαν σε δύο ομάδες. Μια ομάδα πήρε 90 χιλιοστόγραμμα κουρκουμίνης δύο φορές την ημέρα, ενώ η άλλη ομάδα πήρε ένα εικονικό φάρμακο.\nΚατά την έναρξη της μελέτης, όλοι οι συμμετέχοντες υποβλήθηκαν σε γνωστικές εξετάσεις, οι οποίες επαναλαμβάνονταν κάθε 6 μήνες σε όλη τη διάρκεια της μελέτης, καθώς και στο τέλος της.\nΕπιπλέον, 30 από τα άτομα -15 από τα οποία έλαβαν κουρκουμίνη- υποβλήθηκαν σε ΡΕΤ εγκεφάλου στην αρχή και στο τέλος της μελέτης, ώστε να αξιολογηθούν τα επίπεδα της β-αμυλοειδούς και της tau, πρωτεϊνών που θεωρούνται ότι παίζουν καθοριστικό ρόλο στην εμφάνιση της νόσου του Alzheimer.\nΤα αποτελέσματα αποκάλυψαν ότι τα άτομα που λάμβαναν κουρκουμίνη δύο φορές την ημέρα παρουσίασαν 28% βελτίωση στις δοκιμές μνήμης κατά τη διάρκεια της μελέτης, ενώ εκείνοι που έλαβαν το εικονικό φάρμακο δεν παρουσίασαν σημαντικές βελτιώσεις στη μνήμη.\nΤα άτομα που έλαβαν κουρκουμίνη παρουσίασαν επίσης μικρές βελτιώσεις στη διάθεση, σε αντίθεση με αυτούς που έλαβαν το εικονικό φάρμακο.\nΕπιπλέον, οι συμμετέχοντες που πήραν κουρκουμίνη είχαν επίσης χαμηλότερα επίπεδα β-αμυλοειδούς και tau στις περιοχές του εγκεφάλου του υποθαλάμου και της αμυγδαλής, περιοχές που παίζουν καθοριστικό ρόλο στη μνήμη και στο συναίσθημα.\n"Αυτά τα αποτελέσματα δείχνουν ότι η λήψη αυτής της σχετικά ασφαλούς μορφής κουρκουμίνης θα μπορούσε να παράσχει σημαντικά γνωστικά οφέλη τα τελευταία χρόνια", τόνισε ο συγγραφέας.\nΠαρασκευή, 28 Ιούλιος 2017 09:51\nΒρήκαν στις φράουλες το αντίδοτο του Αλτσχάιμερ!\nΣε μια ουσία που περιέχεται στις φράουλες, ίσως βρίσκεται η λύση για την πρόληψη της νόσου Αλτσχάιμερ. Η ουσία φιζετίνη, σύμφωνα με νέα έρευνα, βοηθά στην πρόληψη της νόσου του Αλτσχάιμερ και άλλων νευροεκφυλιστικών ασθενειών που σχετίζονται με τη γήρανση.\nΕιδικοί από το ινστιτούτο βιολογικών μελετών Salk διαπίστωσαν ότι η θεραπεία ποντικών με φιζετίνη οδήγησε σε μείωση της γνωσιακής παρακμής και της φλεγμονής του εγκεφάλου. Η φιζετίνη είναι μια φλαβονόλη, που περιέχεται στις φράουλες, στα μήλα, στα σταφύλια, στα κρεμμύδια και στα αγγούρια, η οποία διαθέτει αντιοξειδωτικές ιδιότητες, συμβάλλει δηλαδή στον περιορισμό των κυτταρικών βλαβών που προκαλούνται από τις ελεύθερες ρίζες, ενώ παράλληλα μειώνει τη φλεγμονή.\nΣτη νέα μελέτη, η Pamela Maher, του Εργαστηρίου Κυτταρικής Νευροβιολογίας στο Salk και οι συνεργάτες της προσπάθησαν να προσδιορίσουν αν η φιζετίνη μπορεί να βοηθήσει στην προστασία των εγκεφαλικών κυττάρων από τις επιπτώσεις της γήρανσης.\nΓια να το διαπιστώσουν, χρησιμοποίησαν ποντίκια που είχαν τροποποιηθεί γενετικά ώστε να γεράσουν πρόωρα και να εμφανίσουν σποραδική νόσο Αλτσχάιμερ. Στην ηλικία των 3 μηνών, τα πρόωρα γερασμένα ποντίκια χωρίστηκαν σε δύο ομάδες, εκ των οποίων η μία έλαβε την ουσία και η άλλη όχι. Στην ηλικία των 10 μηνών, οι ερευνητές διαπίστωσαν ότι τα ποντίκια που δεν είχαν λάβει την ουσία παρουσίασαν σημαντική επιδείνωση στους δείκτες που σχετίζονται με το άγχος και τη φλεγμονή, αλλά και στους γνωσιακούς δείκτες, σε σχέση με τα ποντίκια που είχαν λάβει φιζετίνη. “Στους 10 μήνες, οι διαφορές μεταξύ των δύο ομάδων ήταν εντυπωσιακές", τόνισε η Maher.\nΣτους εγκεφάλους των μη θεραπευμένων ποντικών, οι επιστήμονες διαπίστωσαν ότι δύο τύποι νευρώνων που έχουν συνήθως αντιφλεγμονώδη δράση -τα αστροκύτταρα και τα μικρογλοία – είχαν αντίστροφο ρόλο και προήγαγαν τη φλεγμονή. Ωστόσο, αυτό δεν παρατηρήθηκε στα ποντίκια ηλικίας 10 μηνών που υποβλήθηκαν σε αγωγή με φιζετίνη”.\nΟι ειδικοί πιστεύουν ότι τα ευρήματά τους υποδεικνύουν ότι η φιζετίνη μπορεί να ενταχθεί σε μια νέα προληπτική στρατηγική για τη νόσο Αλτσχάιμερ, καθώς και άλλες νευροεκφυλιστικές ασθένειες που σχετίζονται με τη γήρανση.\nΣάββατο, 25 Μάρτιος 2017 12:17\nΩ-λιπαρά και Alzheimer\nΟ μεταβολισμός των ω-3 και ω-6 ακόρεστων λιπαρών οξέων στον εγκέφαλο σχετίζεται με την πρόοδο της νόσου Αλτσχάιμερ, σύμφωνα με διεθνή μελέτη που δημοσιεύθηκε σε ειδικό τεύχος του επιστημονικού εντύπου PLOS Medicine για την Άνοια.\nΗ νόσος Αλτσχάιμερ που προκαλεί απώλεια βασικών λειτουργιών, όπως η μνήμη και η ομιλία, αναλογεί στο 60-80% των περιπτώσεων άνοιας, παγκοσμίως, με περισσότερα από 46 εκατομμύρια ανθρώπων να νοσούν σήμερα στη Γη. Μέχρι το 2050 εκτιμάται ο αριθμός των πασχόντων θα έχει φτάσει τα 131,5 εκατομμύρια.\nΣήμερα, οι επιστήμονες πιστεύουν ότι ο βασικός λόγος εκδήλωσης των προβλημάτων μνήμης στους ανοϊκούς ασθενείς είναι η παρουσία δύο μεγάλων μορίων στον εγκέφαλο, της Ταυ και της αμυλοειδούς πρωτεΐνης. Οι πρωτεΐνες αυτές έχουν μελετηθεί εκτενώς και έχει διαπιστωθεί ότι αρχίζουν να συσσωρεύονται στον εγκέφαλο έως και 20 χρόνια πριν την απαρχή της νόσου. Όμως, ελάχιστες πληροφορίες υπάρχουν για τον εγκεφαλικό μεταβολισμό μικρών μορίων, που σχετίζονται με την εκδήλωση και την πρόοδο της νόσου Αλτσχάιμερ.\nΟι ερευνητές του Βασιλικού Κολεγίου του Λονδίνου και του Εθνικού Ινστιτούτου Γήρανσης των ΗΠΑ μελέτησαν δείγματα εγκεφαλικού ιστού από 43 άτομα, 57-95 ετών. Συνέκριναν τις διαφορές στα εκατοντάδες μικρά μόρια σε τρεις ομάδες: 14 άτομα με υγιείς εγκεφάλους, 15 που είχαν υψηλά επίπεδα Ταυ και αμυλοειδούς πρωτεΐνης αλλά χωρίς προβλήματα μνήμης και 14 κλινικά διαγνωσμένων με νόσο Αλτσχάιμερ.\nΕπίσης, εξέτασαν τρεις διαφορετικές περιοχές του εγκεφάλου, μια που συνήθως έχει λίγη Ταυ και αμυλοειδές, μια που έχει περισσότερη πρωτεΐνη και μια άλλη που έχει περισσότερο αμυλοειδές. Τα κύρια μόρια που ήταν διαφορετικά ήταν έξι μικρά λιπαρά, περιλαμβανομένων των ωμέγα, που άλλαζαν εν αφθονία σε διαφορετικές εγκεφαλικές περιοχές.\nΤα ακόρεστα λιπαρά οξέα ήταν σημαντικά μειωμένα στους εγκεφάλους των ασθενών με νόσο Αλτσχάιμερ, συγκριτικά με τα υγιή άτομα.\n«Αν και μικρή η μελέτη, τα αποτελέσματα δείχνουν έναν σημαντικό και μη αναμενόμενο ρόλο των λιπαρών στην εκδήλωση της άνοιας. Μας προκαλεί έκπληξη το γεγονός ότι, τα κατά τα άλλα ωφέλιμα ω-3 λιπαρά, και ειδικά το DHA (δοκοσαεξανοϊκό οξύ), αυξάνει την πρόοδο της νόσου», εξηγεί η Δρ Κριστίνα Λεγκιντο Κουιγκλεϊ, συγγραφέας της μελέτης.\nΔευτέρα, 20 Μάρτιος 2017 16:28\nAlzheimer: πρωτεΐνη μειώνει την τοξικότητα του αμυλοειδούς\nΑυτό αναφέρουν ερευνητές του Edinburgh Napier University με επικεφαλής την Fiona Kerr στο PLoS Genetics. Πολλές πειραματικές θεραπείες για το Alzheimer επικεντρώνονται στην μείωση του β-αμυλοειδούς στον εγκέφαλο. Στο αμυλοειδές αποδίδεται μια άμεση νευροτοξική επίδραση που εμπλέκεται στην εξέλιξη της νόσου. Μία πιθανή βοήθεια είναι η ενεργοποίηση του παράγοντα μεταγραφής Nrf2. Η ποσότητα του Nrf2 είναι συνήθως μειωμένη στα εγκεφαλικά κύτταρα των ασθενών με Alzheimer.\nΣτην μελέτη τους, οι ερευνητές επέλεξαν να κάνουν κάτι άλλο. Αντί να ενεργοποιήσουν τον Nrf2, ανέλυσαν την ρυθμιστική κανονικότητα της πρωτεΐνης στις φρουτόμυγες. Ο Nfr2 συγκρατείται δια της πρωτεΐνης Keap1 στο κυτταρόπλασμα, η οποία επιταχύνει την αποσύνδεση του.\nΜετά από αυτό διεφάνη ότι ο σχηματισμός του B-αμυλοειδούς μείωσε την δραστηριότητα του Nfr2 κάνοντας τους νευρώνες πιο επιρρεπείς σε οξειδωτική βλάβη. Μέσα από ένα γενετικό νοκ-άουτ του Keap1, η ποσότητα Nrf2 στα κύτταρα παρέμεινε φυσιολογική και απέτρεψε τις τοξικές συνέπειες του βήτα-αμυλοειδούς.\nΣε μελλοντικές μελέτες, οι ερευνητές θέλουν να διαπιστώσουν κατά πόσον η αναστολή της Keap1 μπορεί να εφαρμοστεί και σε ζωντανούς οργανισμούς.\nΠέμπτη, 23 Φεβρουάριος 2017 12:05\nΎπνος ηλικιωμένων και Alzheimer\nΟι ηλικιωμένοι που αρχίζουν ξαφνικά να κοιμούνται περισσότερες από εννέα ώρες το βράδυ μπορεί να έχουν αυξημένη πιθανότητα να εκδηλώσουν νόσο Αλτσχάιμερ, αναφέρει νέα έρευνα.\nΕπιστήμονες παρακολούθησαν επί δέκα χρόνια σχεδόν 2.500 άνδρες και γυναίκες και ανακάλυψαν πως η πιθανότητα αυτή ήταν αυξημένη κατά 2,5 φορές σε όσους άρχισαν σε μεγάλη ηλικία να χρειάζονται πρόσθετο ύπνο. Ειδικά όμως σε όσους είχαν τελειώσει μόνο την βασική εκπαίδευση, η πιθανότητα νόσου Αλτσχάιμερ εξαπλασιάστηκε.\nΟι ερευνητές λένε ότι αυτό το εύρημα σημαίνει πως ίσως η εκπαίδευση δρα προστατευτικά έναντι γενικά της νόσου.\n"Τα άτομα με άνοια συχνά κάνουν ταραγμένο ύπνο αλλά δεν είναι γνωστό αν αυτό είναι απόρροια της έκπτωσης των νοητικών λειτουργιών τους", δήλωσε ο κύριος ερευνητής Matthew Pase, νευρολόγος στο Boston University School of Medicine.\nΕπιπρόσθετα, "το γεγονός ότι η νέα έρευνα βρήκε συσχέτιση ανάμεσα στις αυξημένες ανάγκες σε ύπνο και τη νόσο Αλτσχάιμερ, δεν σημαίνει πως είναι καταδικασμένος να πάθει άνοια όποιος ηλικιωμένος αρχίσει ξαφνικά να κοιμάται πολύ", πρόσθεσε. Ωστόσο, "δεν θα έβλαπτε να υποβαλλόταν προληπτικά σε αξιολόγηση των νοητικών ικανοτήτων του".\nΌπως γράφουν ο Pase και οι συνεργάτες του στο περιοδικό Neurology, στην παρούσα έρευνα η μέση ηλικία των συμμετεχόντων ήταν τα 72 χρόνια και το 57% ήταν γυναίκες.\nΣτη διάρκεια της περιόδου παρακολούθησης, το 10% διαγνώστηκαν με άνοια, με τη συντριπτική πλειονότητα να παρουσιάζουν νόσο Αλτσχάιμερ.\nΟι ερευνητές δεν βρήκαν να διατρέχουν αυξημένο κίνδυνο εκδήλωσης της νόσου όσοι εθελοντές κοιμόντουσαν 9 ώρες ή περισσότερο κάθε βράδυ τα τελευταία 13 χρόνια.\nΌσοι όμως είχαν αρχίσει να κοιμούνται περισσότερο λίγο καιρό πριν από τη συμμετοχή τους στην έρευνα, είχαν 2,5 φορές μεγαλύτερο κίνδυνο άνοιας, με το 20% από αυτούς να εκδηλώνουν τελικά νόσο Αλτσχάιμερ.


Universal Blessing : ΠΡΟΩΘΗΣΤΕ ΤΟ ΠΑΝΤΟΥ! ΔΙΑΛΟΓΙΣΜΟΣ ΓΙΑ ΤΟ «ΓΕΓΟΝΟΣ» 21/11/2015\nΠΡΟΩΘΗΣΤΕ ΤΟ ΠΑΝΤΟΥ! ΔΙΑΛΟΓΙΣΜΟΣ ΓΙΑ ΤΟ «ΓΕΓΟΝΟΣ» 21/11/2015\nΕίναι καιρός να αναλάβουμε και πάλι δράση! Είναι καιρός να πάρουμε τη μοίρα του κόσμου μας στα χέρια μας! Όλοι συμφωνούμε ότι η διαδικασία της πλανητικής απελευθέρωσης παίρνει πάρα πολύ καιρό. Εδώ είναι η ευκαιρία μας συλλογικά να επιταχύνουμε τη διαδικασία.\nΩς εκ τούτου, θα συναντηθούμε σε μικρές και μεγάλες ομάδες, ως άτομα και ζευγάρια, στις 21 Νοεμβρίου. Την ημέρα εκείνη, ένας σημαντικός κύκλος θα τελειώσει και ένας άλλος θα ξεκινήσει. Αυτό είναι το σημείο καμπής όπου μπορούμε να χρησιμοποιήσουμε τη συλλογική μας δύναμη της εκδήλωσης για να τη χρησιμοποιήσουμε ως άξονα για να προκαλέσει τις αλλαγές που όλοι περιμένουμε.\nΜαζικά θα συγκεντρωθούμε την ημέρα εκείνη και θα επικαλεστούμε την παρουσία και παρέμβαση των θετικών εξωγήινων αστρικών αδελφών μας και των υπογείων όντων του Φωτός που θα μας βοηθήσουν στη διαδικασία της απελευθέρωσης του πλανήτη μας από την τυραννία των σκοτεινών δυνάμεων, έτσι ώστε για πρώτη φορά στην ιστορία μας θα έχουμε την ευκαιρία να δημιουργήσουμε τη δική μας μοίρα ως ελεύθεροι πολίτες της Γης.\nΗ μαζική προσπάθειά μας αυτή την ημέρα θα είναι το έναυσμα που θα βοηθήσει να ενεργοποιηθεί το Σχέδιο, έτσι ώστε να μπορεί να αποδώσει καρπούς. Η ενεργοποίηση μας εκείνη την ημέρα είναι η διακήρυξή μας της Νίκης του Φωτός.\nΠροωθήστε αυτό παντού! Μοιραστείτε αυτό με όλο τον κόσμο! Παρακαλούμε να το δημοσιεύσετε στις ιστοσελίδες και τα blogs σας. Εάν γνωρίζετε μια εναλλακτική διέξοδο μέσων μαζικής ενημέρωσης, μπορείτε να το στείλετε σε αυτή. Μπορείτε να δημιουργήσετε μια ομάδα στο Facebook για την τοπική ομάδα ανθρώπων σας που κάνουν αυτό στο δικό σας μέρος του πλανήτη. Χρειαζόμαστε επίσης μια κύρια ομάδα στο Facebook για την εκδήλωση αυτή. Μπορείτε να δημιουργήσετε ένα βίντεο σχετικά με αυτό και να το δημοσιεύσετε στο Youtube.\nΕπιστημονικές μελέτες έχουν επιβεβαιώσει τα θετικά αποτελέσματα των μαζικών διαλογισμών στην ανθρώπινη κοινωνία, έτσι ώστε κάθε ένας από σας που θα συμμετάσχει σε αυτό το διαλογισμό μπορεί πραγματικά να βοηθήσει φέρνοντας το «Γεγονός» πιο κοντά μας:\nΕμείς θα κάνουμε αυτό το διαλογισμό το Σάββατο 21 Νοεμβρίου στις 21:12 ώρα Κεντρικής Ευρώπης (CET). Αυτό ισοδυναμεί με 22:12 EET στο Κάιρο, 20:12 GMT στο Λονδίνο, 15:12 EST στη Νέα Υόρκη, 14:12 CST στο Σικάγο, 13:12 MST στο Ντένβερ και 24:12 PST στο Λος Άντζελες, και 4:12 π.μ. CST, την Κυριακή 22 Νοεμβρίου στην Ταϊπέι.\nΜπορείτε να ελέγξετε την ώρα του διαλογισμού για τη χρονική ζώνη σας εδώ:\n1. Χρησιμοποιήστε τη δική σας τεχνική για να σας φέρει σε μια χαλαρή κατάσταση της συνείδησης.\n2. Δηλώστε την προθεσή σας να χρησιμοποιήσετε αυτό το διαλογισμό ως εργαλείο για την επιτάχυνση της διαδικασίας για τη Γαλαξιακή Αποκάλυψη και το «Γεγονός».\n3. Οραματιστείτε μια ακτίνα του φωτός που προέρχεται από το Ψυχικό Αστρικό τσάκρα σας (8 ίντσες / 20 εκατοστά πάνω από το κεφάλι σας) στα Ψυχικά Αστρικά τσάκρας όλων όσων κάνουν το διαλογισμό.\n4. Οραματιστείτε την τώρα συλλογική δέσμη φωτός να επεκτείνεται στο ενεργειακό δίκτυο της Γης και να συνδέεται με τα Ψυχικά Αστρικά τσάκρας κάθε αισθανόμενου όντος στην επιφάνεια του πλανήτη, κάτω από την επιφάνεια του πλανήτη και σε ολόκληρο το Ηλιακό Σύστημα. Οραματιστείτε όλα τα όντα που εμπλέκονται στο πρόβλημα της Γης να είναι εναρμονισμένα με σκοπό την εκδήλωση της Γαλαξιακής Αποκάλυψης / Δημοσιοποίησης και του «Γεγονότος» το συντομότερο δυνατό με έναν θετικό τρόπο. Οραματιστείτε όλες οι Strangelet και toplet βόμβες πλάσματος ακίνδυνα να έχουν αφαιρεθεί. Οραματιστείτε όλες οι άλλες τεχνολογίες εξωτικών όπλων να εκτίθενται και στη συνέχεια να αφαιρούνται εύκολα. Οραματιστείτε την Πλήρη Αποκάλυψη και τεράστιες ποσότητες πληροφοριών σχετικά με την εξωγήινη παρουσία και τα μυστικά διαστημικά προγράμματα μέσω των μέσων μαζικής ενημέρωσης. Οραματιστείτε το «Γεγονός» να πραγματοποιείται τελικά, απελευθερώνοντας τον πλανήτη Γη.\nΜπορείτε να βρείτε έμπνευση για το «Γεγονός» σε αυτό το άρθρο:\nΕνημερώσεις σχετικά με το διαλογισμό του «Γεγονότος»:\nΑναρτήθηκε από Aristandros Andromedios στις 3:08 π.μ.


O «Γλάρος» στο ΔΗΠΕΘΙ: Κλασικοί χωρίς κλασικούρες - Typos-i.gr\nΔημοσιευση: 15-01-2019, 12:34\nΟ «Γλάρος» του Αντόν Τσέχωφ είναι εμβληματικό και ιδιαίτερο έργο και ταυτόχρονα, η επιλογή για τη φετινή χειμερινή σεζόν του ΔΗΠΕΘΕ Ιωαννίνων σε συμπαραγωγή με το Θεσσαλικό Θέατρο. Με αυτό το έργο, το ΔΗΠΕΘΙ επιστρέφει στις μεγάλες παραγωγές και παρουσιάζει ένα σχέδιο που ξεκίνησε ένα χρόνο πριν. Ο Τύπος Ιωαννίνων μίλησε με σχεδόν σύσσωμο το θίασο και το σκηνοθέτη Γιάννη Παρασκευόπουλο, σε μια συνέντευξη μεγάλη, γιατί μιλήσαν σχεδόν όλοι και όλες…\nΠοια ήταν η πρώτη επαφή σας με το έργο;\nΓιάννης Παρασκευόπουλος (σκηνοθέτης): Ως έργο ή ως προοπτική παράστασης; Τέτοιο καιρό πέρυσι για παράδειγμα, στην πρεμιέρα στην Κοζάνη, ήμασταν με την Ελένη Δημοπούλου και συζητήσαμε και αποφασίσαμε τον «Γλάρο».\nΕίχα ξανακάνει τον «Γλάρο» πριν από τρία χρόνια στη Ρουμανία, είχα πρόσφατη την εμπειρία και ήθελα να αποφύγω τη βιασύνη. Η διανομή έγινε μέσα σε έξι μήνες, ώστε να βρω τους ηθοποιούς που, μέσα από τις συνθήκες, θα ταιριάξουν και θα μπορέσουμε να δουλέψουμε. Ήταν από τις λίγες φορές στη ζωή μου που είχα την πολυτέλεια του χρόνου.\nΦτάσαμε στο τέλος του καλοκαιριού, οπότε είχαμε καταλήξει ποιοι άνθρωποι θα συνεργαστούμε και ξεκίνησε μια δουλειά εξ αποστάσεως, μέχρι που συναντηθήκαμε όλοι για να ξεκινήσουμε τις πρόβες.\nΠώς είναι το συναίσθημα να σε καλεί ένας σκηνοθέτης να παίξεις στον «Γλάρο»;\nΓκαλ Ρομπίσα (Τρέμπλιεφ) Θυμάμαι ότι του είπα του Γιάννη «έχω χεστεί από τη χαρά μου αυτή τη στιγμή». Συγγνώμη για την έκφραση, αλλά αυτό ακριβώς ήταν το συναίσθημα.\nΓ.Π. Δεν έχουμε πολύ συχνά την ευκαιρία να συναντιόμαστε με ωραία κείμενα και μεγάλα έργα. Υπάρχουν ωραία έργα, σύμφωνοι, αλλά αυτά τα πραγματικά μεγάλα έργα είναι πολυτέλεια και για τους σκηνοθέτες και για τους ηθοποιούς. Όταν συναντιόμαστε με αυτά τα κείμενα, έχουμε μια ευκαιρία να κάνουμε ένα βήμα παραπέρα. Στα άλλα, τα λίγο πιο αδύναμα, πιο μέτρια κείμενα, πας στην ευκολία αυτού που ξέρεις να κάνεις. Στα μεγάλα κείμενα όμως, αναγκάζεσαι να κάνεις την προσωπική υπέρβαση.\nΧρυσή Μπαχτσεβάνη (Νίνα): Όταν ο Γιάννης μου είπε στο τηλέφωνο να πιούμε έναν καφέ, θεώρησα ότι θα κάναμε έναν απολογισμό της χρονιάς, γιατί είχαμε συνεργαστεί ξανά. Μου πρότεινε να συνεργαστούμε στον «Γλάρο» και σε αυτές τις δύο ώρες του καφέ, δεν του είπα τίποτα. Το βράδυ του απάντησα ότι θέλω πάρα πολύ. Όταν ήμουν πρώτο έτος στη σχολή, διάβασα το «Γλάρο» και με θυμάμαι να μην μου αρέσει, γιατί δεν κατάλαβα σχεδόν τίποτα. Ήμουν μικρότερη, το διάβασα πολύ βιαστικά, οπότε τρόμαξα όταν μου έγινε η πρόταση. Χρειάστηκε να διαβάσω το κείμενο αρκετές φορές για να καταλάβω τι συμβαίνει.\nΟ «Γλάρος» έχει πρωταγωνιστές; Ή είναι συλλογικότερη η πρόσεγγιση;\nΓιώτα Φέστα (Αρκάντινα): Θα σου πω κάτι σχετικό με τη χτεσινή (σ.σ. γενική πρόβα της Κυριακής) παράσταση. Ο Γιάννης Παρασκευόπουλος έχει κάνει μια παράσταση πρωταγωνιστών, προσώπων δηλαδή που είναι όλοι πάρα πολύ σημαντικά. Οπότε οι ήρωες, κατά μια έννοια, είναι και οι έντεκα επί σκηνής πρωταγωνιστές. Δεν γνωρίζω αν το κάνουν όλοι οι σκηνοθέτες αυτό, καθότι δεν έχω ξαναδουλέψει τον «Γλάρο». Αλλά αυτό είναι ένα επίτευγμα του Παρασκευόπουλου όμως.\nΘανάσης Μιχαηλίδης (Σόριν): Τα κλασικά έργα του θεάτρου έχουν δυστυχώς μια πολύ συγκεκριμένη προσέγγιση. Αυτή τη φορά όμως, δεν είναι το ίδιο και είναι πολύ σημαντικό, είμαι και λίγο πιο μεγάλος, κάνα δυο χρόνια (γέλια…) από τους υπόλοιπους, να φτάνεις σε μια ηλικία οπότε λες «έχω κάνει κάποια πράγματα στο θέατρο, αλλά νιώθω ότι πατάω ξανά καλά στα πόδια μου, θεατρικά». Αυτό οφείλεται στην προσέγγιση του Γιάννη, αλλά και στα υπόλοιπα παιδιά, και συναδελφικά, αλλά και ως φίλοι.\nΓιώργος Βεργούλης (Τριγκόριν): Συνεχίζοντας τη σκέψη της Γιώτας, πέρα από την αίσθηση για έργο πρωταγωνιστών, συνόλου, αυτό που έχει κάνει ο Γιάννης είναι ότι προσπαθεί να υλοποιήσει αυτό που ήθελε ο ίδιος ο Τσέχωφ με τα θεατρικά του και ειδικά με τον «Γλάρο». Από την αρχή μέχρι το τέλος του έργου προσπαθεί να μείνει κοντά στον ιμπρεσιονισμό και όχι στον ρεαλισμό. Το έργο είναι μια κωμωδία με πολύ σαρκασμό και όχι ένα έργο όπου το κοινό θα παραιτηθεί στην αυτολύπηση. Είναι αρκετά κοντά πιστεύω η δουλειά που έχουμε κάνει, με «αρχηγό» τον Γιάννη, σε αυτά που ο ίδιος ο Τσέχωφ ήθελε. Να είναι έργο συνόλου και να φαίνεται αυτό στη σκηνή και να είναι μια κωμωδία με ιμπρεσιονιστικά στοιχεία και ένα σαρκαστικό-ειρωνικό σχόλιο.\nΘ.Μ.: Εγώ ξέρεις, έχω την εντύπωση ότι υπάρχει ένας πρωταγωνιστής που «σπάει» σε έντεκα ή έντεκα που τελικά, δημιουργούν έναν.\nΤι καινούργιο έχουμε τώρα;\nΓ.Π.: Δεν πιστεύω ότι είναι τίποτα καινούργιο, απλά αποφασίσαμε να εκτεθεί ο τρόπος με τον οποίο δουλέψαμε στις πρόβες. Στους ηθοποιούς με τους οποίους δουλεύω, προτείνω μια πορεία: Πρώτα μας ενδιαφέρει ο συγγραφέας, μετά το έργο, μετά ο ρόλος. Το σημαντικό λοιπόν είναι ο κόσμος του Τσέχωφ. Είπαμε ότι εκθέτουμε αυτά που ξέρουμε από τη ζωή του, τα μοιραζόμαστε, όχι σαν μάθημα όμως, αλλά σαν μοιρασιά της γνώσης του καθενός και έτσι να προκύψει η αφήγηση και όχι η αναπαράσταση του έργου.\nΝομίζω ότι γενικά έχουμε απομακρυνθεί πολύ από το να ακούμε ιστορίες, και επειδή το θέατρο οφείλει να προτείνει και να μας θυμίζει πράγματα που έχουμε ξεχάσει σε μια εποχή που εύκολα και γρήγορα αποσπάται η προσοχή μας, είπαμε ότι θα ξεκινήσουμε να το αφηγούμαστε και σιγα σιγα θα προχωρήσει η αναπαράσταση. Θέλουμε να υπάρχει ένα δάχτυλο που δείχνει ότι «έτσι έχουν συμβεί τα πράγματα σε αυτούς». Να υπάρχει ένα «μπες-βγες» από το ρόλο. Πιστεύω σε αυτού του είδους το θέατρο. Είναι μια διαφορετική τέχνη από τον κινηματογράφο. Στο θέατρο πρέπει να δείχνουμε τα πράγματα κάπως αλλιώς. Γι αυτό πιστεύω ότι ο Τσέχωφ διαφωνούσε με τη νατουραλιστική προσέγγιση των έργων.\nΑυτός ο τρόπος βοηθάει και τα κωμικά στοιχεία;\nΓ.Β.: Αυτό το έργο, όταν ανέβηκε από τον Στανισλάφσκι έγινε μεγάλη επιτυχία, γιατί υπήρχαν και οι νέες μέθοδοι και το κοινό ταυτίστηκε απόλυτα με αυτό που έβλεπε. Ο Τσέχωφ έλεγε συνεχώς όμως ότι «εγώ δεν έχω γράψει τα έργα για να κλαίνε από κάτω και να λένε πόσο δυστυχισμένοι είμαστε», αλλά για να γελάνε με τον καθρέφτη του εαυτού τους (…) Στις πρόβες συζητούσαμε για το πώς βρίσκαμε χαρακτηριστικά του Τσέχωφ σε όλους τους ήρωες.\nΗ παραγωγή είναι μια επιστροφή του ΔΗΠΕΘΙ στο «μεγάλο φορμά», πολυμελής θίασος, μεγάλη παραγωγή. Σας έχει δημιουργήσει πρόβλημα το μέγεθος;\nΓιάννης Κοντός (Μεντβεντένκο): Δουλεύοντας με αυτό τον τρόπο, προέκυψε ως αυτονόητη η εξάρτηση μεταξύ μας, μεταξύ των ρόλων. Παρότι, επειδή είμαι από τα Γιάννενα, είχα εικόνα του ΔΗΠΕΘΙ και τι συνέβαινε παλιότερα, δεν πιστεύω ότι βρήκαμε τείχος, ότι ήρθε δηλαδή ένας μεγάλος θίασος που πρέπει να αποδείξει ότι μπορεί να λειτουργήσει και έτσι το θέατρο κ.λπ. Δεν ξέρω πώς θα λειτουργήσει στο κοινό της πόλης, αλλά εμάς δεν μας δυσκόλεψε καθόλου.\nΘ.Μ. Το ΔΗΠΕΘΕ πάντως κάνει το αυτονόητο. Έτυχε να είμαι και σε άλλες δύο δουλειές εδώ, δεν είναι ξέρεις το καλύτερο, ούτε για μας τους ηθοποιούς να είμαστε δύο άτομα στη σκηνή, μόνοι. Νομίζω ότι είναι ιδιαίτερα σημαντικό για τα ΔΗΠΕΘΕ γενικώς να μπούνε ξανά στις μεγάλες παραγωγές, με τέτοιους ανθρώπους και όχι μόνο στα Γιάννενα. Υπάρχουν και ΔΗΠΕΘΕ που δουλεύουν εντελώς ερασιτεχνικά…\nΈχετε καθόλου το φόβο του «κλασικού έργου» και της αποδοχής από τον κόσμο. Δεν ξέρω πώς να το θέσω ακριβώς…\nΙωάννα Δεμερτζίδου (Μάσα): Να μην αφορά…\nΑυτό, ναι, να μην αφορά\nΑρτέμης Χαραλαμπίδης (Ντορν): Κλασικό για μένα είναι ένα έργο που μπορεί να σταθεί σε οποιαδήποτε εποχή. Το κλασικό είναι έννοια που έχει παρεξηγηθεί. Το σύγχρονο στέκεται, «αφορά» πάντα δηλαδή; Μπορεί να μην έχει αλήθεια, αλλά προβοκατόρικη διάθεση.\nΓ.Π. Έχει να κάνει με τον τρόπο που τα διαβάζουμε τα έργα. Θέλω δηλαδή ο καθένας μέσα από τα βιώματά του, να «φωτίσει» το ρόλο που παίζει. Δεν είναι κακό να τα βλέπεις τα κλασικά έργα, «κλασικά» παιγμένα, απλά δεν είμαι από τους σκηνοθέτες που μπορώ να το διαχειριστώ έτσι. Αν το κάνω με αυτή την πεποίθηση, έχω να μοιραστώ πράγματα με το κοινό.\nΥπάρχει και κάτι άλλο: Υπάρχει η ψυχή του ανθρώπου που ζητάει πάντα την αλήθεια και αυτό δεν έχει να κάνει με την εντοπιότητα και τις συνήθειες του κοινού της Θεσσαλονίκης, των Ιωαννίνων ή της Αθήνας. Αν καταφέρουμε και μιλήσουμε στην ψυχή των ανθρώπων, τότε νομίζω ότι έχουμε πετύχει.\nΞέρεις τι γίνεται (και έχει σχέση και το αν έχει πρωταγωνιστές το έργο); Σε κάποια φάση με ρώτησε κάποιος για την υπόθεση και λέγοντάς τη, σκέφτηκα «θεε μου, δεν αφορά κανέναν». Είναι ένα παιδί που γράφει ένα έργο, το δείχνει στη μητέρα του και αυτή εμφανίζεται με το γκόμενό της, ο οποίος ερωτεύεται τη γκόμενα του παιδιού. Αν το περιγράψεις έτσι, είναι ένα… μεσημεριανάδικο, έτσι δεν είναι; Στο θέατρο, πρέπει να δώσεις μια άλλη διάσταση.\nΓ.Φ. Θα είδες φαντάζομαι τον Λάμπρο, που είναι ο κύριος αφηγητής του έργου, που δεν υπάρχει στο αρχικό κείμενο.\nΝαι, καταρχάς μας το είπε ο Στέλιος …\nΣτέλιος Νίνης (Σαμράγεφ) : Ε, ναι, αφού ήθελε να κάνει Σαμράγιεφ (γέλια)\nΘ.Μ. Να σε ρωτήσω εγώ κάτι: Πιστεύεις δηλαδή ότι τα Γιάννενα έχουν χορτάσει κλασικό θέατρο;\nΘ.Μ. Εγώ σκέφτομαι, ένα κοινό σε μια πόλη όπως τα Γιάννενα, πόσους «Γλάρους» μπορεί να έχει δει για να μπορέσει να συγκρίνει; Σε ό,τι αφορά τους ηθοποιούς, το «φόβο του κλασικού» δηλαδή, δεν πλησιάζουμε καν αυτή τη λέξη. Δεν θα με ενδιέφερε να παίξω δέκα φορές τον ίδιο «Γλάρο» ή δέκα φορές τον ίδιο Τσέχωφ. Αν δεν αλλάζει το θέατρο, θα έπρεπε να τα είχαμε κάψει όλα τα έργα και να λέγαμε «α, αυτό το κάναμε μια φορά, τέλος». Ο Τρέμπλιεφ λέει στην τελευταία του ατάκα, τα άκουγα χτες στη γενική, γιατί μέσα στον ύπνο μου (σ.σ. ο Θ. Μιχαηλίδης κάνει τον κοιμισμένο στην τελευταία πράξη) ακούω διάφορα (γέλια), ότι «δεν χρειαζόμαστε νέους τρόπους έκφρασης». Είναι η παραίτησή του αυτή.\nΛάμπρος Γραμματικός (αφηγητής): Το «κλασικό» ασχολείται με τις πολύ βασικές αξίες και ανησυχίες του ανθρώπου, που δεν αλλάζουν ιδιαίτερα. Τα πράγματα που τον απασχολούν, είναι τα ίδια και τα κλασικά έργα, ασχολούνται με αυτά ακριβώς. Είναι μια επιστροφή στις ρίζες μας δηλαδή. Εγώ όταν δεν είμαι πολύ καλά φερειπείν, ακούω ηπειρώτικα, γιατί είμαι από εδώ, άλλες φορές μπορεί να μην το κάνω, αλλά αυτά είναι τα έργα που μας συνδέουν με τον εαυτό μας.\nΓ.Π. Επιπλέον υπάρχει ένα ακόμα στοιχείο, ότι ο Τρέμπλιεφ είναι ένα παιδί που προσπαθεί να βρει μια διέξοδο, να εκφραστεί. Οι άνθρωποι που ζούνε εκτός κέντρου, όπως στα Γιάννενα, βιώνουν την έννοια της διεξόδου με διαφορετικό τρόπο.\nΝα κάνω και την ερώτηση του άσχετου, που συνήθως «σπάει τα γραφικόμετρα» σε τέτοιες συζητήσεις: Με τι θέλετε να φύγει από την παράσταση ο κάθε θεατής;\nΛ.Ν: Το βασικό είναι να μη φύγει στο διάλειμμα (γέλια). Ο καθένας εισπράττει τα ανάλογα με την κατάσταση που βρίσκεται στη ζωή του ή και τη συγκεκριμένη στιγμή, που βλέπει το έργο. Εμείς, με τη δουλειά και τις πρόβες, βρήκαμε κάποια στοιχεία και άξονες, στα οποία θέλουμε να κινηθούμε και να εκθέσουμε. Νομίζω ότι ο καθένας «γράφει» όπως θέλει.\nΘ.Φ.: Για μένα είναι σημαντικός και ο λόγος που θα έρθει να δει το έργο. Θα έρθει γιατί θέλει να στηρίξει το θέατρο της πόλης του; Τους φίλους του ενδεχομένως; Το σημαντικό είναι τι θα πει στον άλλο για να τον στείλει στην παράσταση. Έχουμε καταφέρει πιστεύω να δούνε οι θεατές μια πάρα πολύ ενδιαφέρουσα παράσταση, που θα φέρει και άλλους στο θέατρο.\nΓ.Π. Σημασία έχει να δεις κάτι που θα σου κινήσει το ενδιαφέρον και θα πυροδοτήσει μια συζήτηση. Είναι πιο σημαντικό νομίζω, από το να «αρέσει» ή «να μην αρέσει».\nΔύο σημαντικά στοιχεία του έργου για παράδειγμα, είναι πώς στεκόμαστε ο ένας εμπόδιο στην εξέλιξη του άλλου, αλλά και κάτι βαθύτερο, που έχει να κάνει με τη ντροπή. Αυτή τη ντροπή που νιώθουμε για τους δικούς μας ανθρώπους. Ας πούμε, φέρεται η μάνα με αυτό τον τρόπο και ο αδερφός της ντρέπεται για τον τρόπο με τον οποίο φέρεται στο παιδί της.\nΙ.Δ.: Αισθάνομαι (για τους ήρωες) ότι δεν υπάρχει αγάπη και περηφάνεια για τους δικούς τους ανθρώπους. Θεωρώ μεγάλο δώρο τη δυνατότητα να αγαπάς, να παίρνεις αγάπη από τους άλλους και να αισθάνεσαι περήφανος για τους ανθρώπους γύρω σου. Θεωρώ λοιπόν ότι οι χαρακτήρες, δεν το έχουν αυτό στη ζωή τους, είτε γιατί ντρέπονται για τον εαυτό τους ή για τους δικούς τους ανθρώπους. Αυτό νομίζω ότι θα ήθελα να δούνε οι άνθρωποι που θα έρθουν στην παράσταση, όχι μόνο σε ό,τι αφορά την υπόθεση, αλλά και εμάς τους ίδιους. Να μην αποστασιοποιηθούν δηλαδή και πούνε σε κάποια φάση «τι κάνουν τώρα στη σκηνή», όχι απλά ερμηνευτικά. Να συνειδητοποιήσουν δηλαδή ότι και εμείς, βάζουμε πολλή αγάπη σε αυτό το πράγμα και θέλουμε να μεταδώσουμε κάτι με αγάπη.\nΓ.Π: Εν κατακλείδι, είναι ωραίο να βλέπεις ένα «Γλάρο» που τον παίζουν νέα παιδιά, άνθρωποι ζωντανοί, κεφάτοι, ένα έργο μαύρο σε κάποια σημεία, αλλά που το βλέπεις με κατάφαση. Αλήθεια, δεν ξέρω αν ο Γκαλ, η Χρυσή, ο Γιάννης που είναι πιο νέοι θα παίξουν καλύτερα στο μέλλον τους ρόλους. Μπορεί ο Γκαλ σε πέντε χρόνια να παίξει καλύτερα τον Τρέμπλιεφ. Θα έχει χάσει όμως το βασικό στοιχείο που έχει ο Τρέμπλιεφ: την άγνοια της ηλικίας…\nΔΗΠΕΘΕ Ιωαννίνων-Θεσσαλικό θέατρο\nΤους ρόλους της παράστασης κρατούν η Γιώτα Φέστα, ο Θανάσης Μιχαηλίδης, ο Γιώργος Βεργούλης, ο Γκαλ Α. Ρομπίσα, η Χρυσή Μπαχτσεβάνη, ο Στέλιος Νίνης, η Ζωή Ιωαννίδη, ο Αρτέμης Χαραλαμπίδης, η Ιωάννα Δεμερτζίδου, ο Γιάννης Κοντός και ο Λάμπρος Γραμματικός.\nΗ παράσταση θα ανεβαίνει μέχρι 17 Φεβρουαρίου (μετά θα πάει στη Λάρισα), από Πέμπτη έως Κυριακή.\nΤο εισιτήριο κοστίζει 10 ευρώ, 7 ευρώ το μειωμένο, και δωρεάν οι άνεργοι.\nΗ πρεμιέρα θα γίνει το Σάββατο 19 Ιανουαρίου, στις 21:00\nΦωτογραφίες παράστασης: Κατερίνα Κούρου, Αριστούλα Μπέτη, Άγγελος Σακκάς.\nΠανδημία ειδήσεισ Αστυνομία νδ κρούσμα πασ ειδησεις άρτα ηπειρος Μπάσκετ συριζα ήπειρος Καιρός Τηλεόραση Ιωάννινα ειδήσεις αστυνομία Ιωαννινα ηπειροσ εμβόλιο Εμβολιο αστυνομια ΝΔ νεά πανεπιστημιο ποδοσφαίρο Ηπειροσ Κρούσμα Γιαννενα πανδημια προγράμμα αρτα κορονοιος δήμος δήμοσ ΓΙάννενα καιρος Ηπειρος ιωαννινα Ιώαννινα Γιάννενα νέα γιάννενα Ήπειρος Κρουσμα εμβολίο Συριζα Αρτα κρουσμα Πανεπιστήμιο Ιωαννίνα Πρόγραμμα σχολείο Εκλογές ήπειροσ καιρόσ ιωάννινα δημος Νεα Ποδόσφαιρο Άρτα ΠΑσ Δημος κορονοϊός ΣΥΡΙΖΑ νεα καιροσ Ήπειροσ πανδημία γιαννενα εκλογές σύριζα ειδησεισ μουσική Νέα θεατρο Θέατρο ποδοσφαιρο πρόγραμμα ιώαννινα πανεπιστήμιο Μουσική ποδόσφαιρο τηλεόραση Δήμος μπάσκετ πας ιωαννίνα covid περιφερεια γιαννένα ΠΑΣ Σχολείο Ειδήσεις θεάτρο Περιφέρεια περιφέρεια καιρός θέατρο


triantafyllou giorgos architect: ΚΟΖΑΝΗ Χ 4 : ΑΠΟΤΕΛΕΣΜΑΤΑ ΑΡΧΙΤΕΚΤΟΝΙΚΟΥ ΔΙΑΓΩΝΙΣΜΟΥ ΕΑΧΑ\nΠρος διευκρίνηση τα ονόματα των δυο τελευταίων συμμετοχών είναι αντίτροφα με τις εικόνες\nTriantafyllou Giorgos February 13, 2014 at 10:17 AM\n....και ο τίτλος 4+ Τεθλασμένες είναι της συμμετοχής 00050100ΚΖ\nΣυγνωμη αλλα για που ηταν ολοι αυτοι οι διαγωνισμοι; Για πιο σημειο της πολης; Γιατι δεν διευκρινιζετε;\nAnonymous February 18, 2014 at 6:44 PM\nΟι μελετητές ήταν ελεύθεροι να επιλέξουν την περιοχή μελέτης (με την απαραίτητη αιτιολόγηση). Αυτή η πρακτική ακολουθήθηκε και σε άλλους διαγωνισμούς Χ4 (Ηράκλειο, Βόλο).\nκατα παραβση της προκυρηξης δημοσιευετε τα αποτελεσματα πριν επικυρωθουν απο τη διοργανωτρια αρχη, το ιδιο κανετε και με τα πρακτικα της επιτροπης την ωρα που δεν εχουν ενημερωθει οι υπολοιποι συμμετεχοντες. Θα ξανακατεβασετε το ποστ?


Ποδοσφαιρικός καζαμίας 2009 (Μέρος 1ο) - el sombrero\nElaith / Κανένα σχόλιο / 31 Δεκεμβρίου 2008\nΠοδοσφαιρικός καζαμίας 2009 (Μέρος 1ο)\nΜία μοναδική προσφορά του σομπρέρο για τους φανατικούς αναγνώστες του. Ο ποδοσφαιρικός Καζαμίας του 2009 για να μάθετε ότι θα γίνει, πριν αυτό γίνει (για λόγους ευκολίας, σε δύο μέρη):\nΙανουάριος: Ο Κόκκαλης απολύει από τεχνικό διευθυντή τον Χρυσικόπουλο και προσλαμβάνει στη θέση του τον Βάγγο τον σωφέρ του που είναι καλό παιδί, απ τα Ταμπούρια κι έχει φάει την ζωή με το κουτάλι. Αμέσως τον στέλνει στο Χαρτούμ να διαπραγματευτεί την μεταγραφή δύο Σουδανών ποδοσφαιριστών που μιλούν μόνο Σουαχίλι. Η μεταγραφή χαλάει στον αριθμό των καμήλων και έτσι παίρνει τον ξάδερφο τού Ντιόγο και στη Δρούζα βγαίνουν η μάνα και η θεία Ντιόγο μαζί. Στην ΑΕΚ οι μέτοχοι συνεδριάζουν 8 φορές για τις μετεγγραφές. Ο Μπάγεβιτς κάνει παρουσίαση στον Κιντή με Powerpoint, αλλά ο Κιντής δηλώνει ότι θέλει το μπάτζετ πλαν σε μπάρες και όχι σε πίτα. Ο Νοτιάς πάει στο Λας Βέγκας για να συναντήσει τον μπατζανάκη της συννυφάδας της ξαδέρφης του, ο Μανωλάς πάει στην Νέα Υόρκη και περιμένει να συναντήσει τον Νοτιά, ο Πλιάτσικας πηγαίνει στους Γαργαλιάνους να συναντήσει τον Γεωργέα και ο Μπάγεβιτς πάει στη Νάξο να συναντήσει τον Μανωλά όταν γυρίσει απ την Νέα Υόρκη που περιμένει τον Νοτιά να γυρίσει απ το Λας Βέγκας. Τελικά οι μέρες περνάνε και η ΑΕΚ αποκτά δανεικό τον Σίσιτς από τον Ολυμπιακό την τελευταία μέρα.\nΣτον Παναθηναϊκό, ο Αντωνίου έχει μιά λίστα με 25 στόπερ, αλλά τελικά δίνει 20 εκατομμύρια ευρώ και αγοράζει έναν 12χρονο τερματοφύλακα που έχει βγει 3 φορές καλύτερος δωδέκατος παίκτης στο οικοδομικό του τετράγωνο. Tην τελευταία μέρα των μεταγραφών αγοράζει τον Μαλεζά με 5,5 εκατομμύρια Ευρώ. Ο ΠΑΟΚ φέρνει 3 Αιγύπτιους, 2 Γκανέζους και 4 Ιρακινούς και ο Γιώργος Μίνος ξημεροβραδιάζεται στο αεροδρόμιο για να τους πάρει λίγα λόγια. Τελικά όλοι ανήκουν σε άλλες ομάδες και ο ΠΑΟΚ ανακοινώνει την επιστροφή του Γ.Χ. στην ενεργό δράση.\nΣτα αγωνιστικά, το ντέρμπυ ΠΑΟ-ΑΕΚ λήγει 0-0 με τον Μπασινά να αστοχεί 3 φορές σε πέναλτυ, κάτω από τις φωνές των οπαδών του ΠΑΟ που φωνάζουν «Άγγελε βαζέλα, βγάλε τη φανέλα».\nΣτο κύπελλο ξεχωρίζει το ΠΑΟΚ-Άρης. Ο ΠΑΟΚ προηγείται με γκολ του Γ.Χ. στην επανεμφάνισή του και ο Άρης ισοφαρίζει στο 90’ με κεφαλιά ψαράκι του Κουλουχέρη. Στο Χαριλάου, το παιχνίδι λήγει 0-0 και ο αγώνας κρίνεται στα πέναλτυ. Εκεί ο Χαλκιάς πιάνει τα 3 πρώτα και δίνει την πρόκριση στον ΠΑΟΚ. Ο Σκόρδας απολύει τον Ερνάντεθ και φέρνει τον Φοιρό. Ο Κολτσίδας επανέρχεται στην ενεργό δράση και ντεμπουτάρει στον αγώνα του πρωταθλήματος με τον ΠΑΟΚ όπου τραυματίζει τον Γ.Χ. που μένει εκτός δράσης για 6 μήνες.\nΟ Άρης κερδίζει με γκολ του Κόκε που έχει φτάσει τα 95 κιλά. Στην επόμενη αγωνιστική η αρμάδα του Φοιρού κερδίζει και τον Ηρακλή με 0-3. Οι οπαδοί του Ηρακλή κυνηγάνε τον Ρέμο που παραιτείται και ξεκινάει τουρνέ με την Έφη Θώδη. Τον Ηρακλή αναλαμβάνει ο Κούγιας.\nΦεβρουάριος: Ο ήλιος είναι κρυμμένος ακόμα πίσω από τα σύννεφα και η Cosmote παρουσιάζει τη νέα της διαφήμιση. Δύο τύποι του υποκόσμου «στήνουν» ένα παιχνίδι στα αποδυτήρια μιάς ομάδας (μάλλον τοπικής κατηγορίας γιατί παραπάνω δεν γίνονται τέτοια πράγματα) και ακολουθεί το σλόγκαν «Φτιάξε όπως θέλεις τον χρόνο ομιλίας σου».\nΟ Τσακίρης φέρνει τον Πελέ στον Πανιώνιο, αλλά μετά από λίγο αυτός κάνει κλίκα με τον Χούτο και τρώνε τον Σταματόπουλο που είχε φάει τον Λεμονή πριν φάει τον Λίνεν.\nΟι οπαδοί του ΠΑΟΚ τα σπάνε στη Λιβαδειά και ο Ζαγοράκης βγάζει ανακοίνωση κατηγορώντας τους τοπικούς φορείς για τις τιμές στα σουβλάκια. Ο Σκόρδας ανακοινώνει ότι η Λέσχη Φίλων Άρεως έχει φτάσει τα 100.000 μέλη και αποφασίζει να γκρεμίσει το Χαριλάου για να φτιάξει ένα μεγαλύτερο γήπεδο.\nΑγωνιστικά, ο μήνας ξεκινάει με το ντέρμπυ ΑΕΚ-Ολυμπιακός. Η ΑΕΚ κερδίζει με 4-0 και πάλι, και ο Κόκκαλης απολύει τον Βαλβέρδε. Αναλαμβάνει ο Λεμονής. Το Φως ξεκινάει αγώνα ενάντια στην παράγκα του Πλατινί που στηρίζει την Σεντ Ετιέν. Ο Λεμονής οδηγεί την ομάδα σε νίκη με 5-1 επί των Γάλλων. Η ΑΕΚ κάνει 4 ισοπαλίες στα επόμενα 4 παιχνίδια της και τα βατραχάκια εμφανίζονται στις κερκίδες.\nΟ Παναθηναϊκός εκμεταλλεύεται την κακή κατάσταση του Ολυμπιακού στην Ελλάδα και τον πιάνει στην κορυφή. Ο Τεν Κάτε βάζει τον Βύντρα δεξί χαφ και επιτέλους ο ταλαντούχος διεθνής βρίσκει τη θέση που του ταιριάζει.\nΜάρτιος: Ο Ηρακλής συνεχίζει την ξέφρενη πορεία του και ο Κούγιας δηλώνει ότι στόχος της ομάδας θα είναι ο τίτλος την επόμενη σεζόν. Στις 8 Μαρτίου η ΑΕΚ κάνει την πρώτη της εκτός έδρας νίκη στις Σέρρες. Ο Μπάγεβιτς συγκινημένος δηλώνει ότι η ομάδα επιτέλους μπήκε σε σωστό δρόμο, ενώ ο Πέτρος Θεοδωρίδης δηλώνει για 15η φορά την απόσυρσή του από το ελληνικό ποδόσφαιρο. Ο ΠΑΟΚ κερδίζει τον Ολυμπιακό 1-0 με γκολ του Πάμπλο Γκαρσία και ο Γιώργος Μίνος κάνει 3ημερη εκπομπή στην ΕΤ3 χωρίς καλεσμένους. Ο Ολυμπιακός χάνει με 4-0 στη Γαλλία και αποκλείεται. Ο Κόκκαλης απολύει τον Λεμονή. Αναλαμβάνει ο Αλέφαντος και υπόσχεται τα πάντα όλα. Ο ΠΑΟ έχοντας αποκλείσει τη Βιγιαρεάλ με δύο νίκες, παίζει με την Τσέλσι. Στο πρώτο παιχνίδι η Τσέλσι κερδίζει με 2-1 και ο Τεν Κάτε αποχωρεί κάνοντας χειρονομίες και φωνάζοντας «In Athens I will fuck you». Στον επαναληπτικό, ο ΠΑΟ προηγείται με απευθείας φάουλ του Βύντρα μπροστά σε 125000 θεατές και κάνει σκόνη την Τσέλσι αποδεικνύοντας ακόμη μιά φορά πόσο τυχερός ήταν στην κλήρωσή του.\nΣτο πρώτο δεκάλεπτο το σκορ ήταν 1-0, ενώ ακόμα είχαμε ένα δοκάρι, μιά κεφαλιά μόοοολις άουτ, ένα επικίνδυνο πλάγιο και μιά πίτσα ζαμπόν-τυρί.\nΤελικό σκορ 1-4 με τους φιλάθλους στην εξέδρα να παραληρούν και να φωνάζουν «φέρτε μας την Λίβερπουλ». Τα πανηγύρια όμως διακόπτονται όταν ανακοινώνεται από το ΣτΕ η απόφαση διακοπής των έργων στο Βοτανικό για την προστασία του ροζ κορμοράνου των Ιμαλαϊών.\nΑπρίλιος: Ο Τσίπρας έντρομος απ την αντίδραση των Παναθηναϊκών, τροποποιεί για 25η φορά την πρότασή του για τον Βοτανικό, παρουσιάζοντας τη νέα πρόταση « Ναι στο γήπεδο, αλλά οι εξέδρες να γίνουν στην Κηφισίας».\nΗ ΑΕΚ πανηγυρίζει την 75η ισοπαλία της στο φετινό πρωτάθλημα. Το συγκρότημα του Ντούσαν Μπάγεβιτς προηγείται με 0-5 του Πανθρακικού στην Κομοτηνή 4 λεπτά πριν τη λήξη της αναμέτρησης, αλλά μιά άστοχη αλλαγή του Σερβοέλληνα πρίγκηπα επιτρέπει στους Θρακιώτες να ισοφαρίσουν στο 89’ και να αγγίξουν την νίκη στο 93’. Εξαλλος ο Λευτέρης Παπαδόπουλος απειλεί με την σύνθεση νέου ύμνου αλλά ηρεμεί μετά από παρέμβαση του Νοτιά που επέστρεφε απ το Λας Βέγκας προς Νέα Υόρκη με μετεπιβίβαση στα Φάρσαλα. Τελικά ο Μπάγεβιτς απολύεται και αναλαμβάνει ο Κωστένογλου.\nΤο πρωτάθλημα μπαίνει στις τελευταίες του αγωνιστικές. Ο Αλέφαντος καταφέρνει να μειώσει τη διαφορά στους 2 βαθμούς από τον πρώτο Παναθηναϊκό, αλλά η ομάδα του Τεν Κάτε σηκώνει την κούπα. Ο Ολυμπιακός ανακοινώνει την πρόσληψη του Μπάγεβιτς.\nΗ Μπαρσελόνα προκρίνεται στον τελικό του CL με γκολ-χέρι του Μέσι. Ο Μαραντόνα τον παντρεύει με την άλλη κόρη του κι έτσι βασικοί στην εθνική Αργεντινής παίζουν οι μπατζανάκηδες Αγκουέρο και Μέσσι.\nΟ Ηρακλής τελικά βγαίνει 6ος αλλά φτάνει στον τελικό του κυπέλλου, χάνει από τον Εργοτέλη με 1-0 και στην απονομή ο Κούγιας επιτίθεται στον Παπούλια και τον χτυπάει. Εγκαταλείπει τον Ηρακλή και αναλαμβάνει τον Πανσερραϊκό. Στον Ηρακλή επιστρέφει ο Πέτρος Θεοδωρίδης. Ο Ρεχάγκελ καλεί τον Κολτσίδα στην εθνική μετά τις φοβερές του εμφανίσεις και δηλώνει ότι του θυμίζει τον Ματέους στα 40 του. Ο Μπάγεβιτς τον θέλει στον Ολυμπιακό παρτενέρ του Αβραάμ και ο Σκόρδας τελικά τον πουλάει με 2 εκατομμύρια Ευρώ. Ο Σάντος αποκαλεί τους παίκτες του καραβίδες και τον Ζαγοράκη ροφό και έτσι ο τελευταίος τον απολύει. Αναλαμβάνει ο Άγγελος Αναστασιάδης.\nΜάιος: Ο Ολυμπιακός προσφεύγει στο CAS γιατί στον αγώνα με τον ΠΑΟΚ, ο Πάμπλο Γκαρσία είχε συμπληρώσει 32 κίτρινες κάρτες και κάηκε. Η ομάδα του Πειραιά δικαιώνεται και ανακηρύσσεται πρωταθλήτρια. Σε μια μεγαλοπρεπή τελετή ο πολυνίκης Ντούσαν Μπάγεβιτς σηκώνει ένα ακόμα πρωτάθλημα. Ο Αλέφαντος βγαίνει στον Γιώργο Μίνο στο Ράδιο Μετρόπολις και προκαλεί τον Μπάγεβιτς να βγει στο τηλέφωνο και να του στείλει το μετάλλιο του πρωταθλητή.\nΤα πλέι-οφ ξεκινούν και ο Κωστένογλου κερδίζει όλα τα ματς βγάζοντας την ΑΕΚ 2η.\nΤρίτος βγαίνει ο ΠΑΟΚ, τέταρτος ο Άρης και πέμπτος ο Παναθηναϊκός που μένει εκτός Ευρώπης.\nΤα λουλούδια επιτέλους ανθίζουν και οι Ελληνες φίλαθλοι αισθάνονται περίεργα αφού μετά από πολλά χρόνια δεν θα υπάρχει ελληνική ομάδα στον τελικό του Champions League.\nΣτο Ολύμπικο της Ρώμης η Μπαρσελόνα στέφεται πρωταθλήτρια Ευρώπης αφού επικρατεί της Τσέλσι με 2-0 χάρη σε δύο τέρματα του Λιονέλ Μέσσι μετά από εξαιρετικές ασίστ του ιδίου στον εαυτό του.\nΗ Τσέλσι πάλεψε το παιχνίδι αλλά προσέκρουσε σε έναν καταπληκτικό Λιονέλ Μέσσι που με δύο απίστευτες αποκρούσεις σε φάουλ του Ντέκο και κεφαλιά του Μπάλακ δεν επέτρεψε στην ομάδα του Σ(χ)ολάρι να διεκδικήσει κάτι καλύτερο.\nΣτα ελληνικά ταμπλόϊντ το ενδιαφέρον μονοπωλεί μιά δήλωση της μαμάς Ντιόγο με βάση την οποία ο γιός της προτιμά τον καμηλίσιο παστουρμά απ τους κολοκυθοκεφτέδες.\nΜε δεδομένη την παραπάνω δήλωση είναι πολύ πιθανό ο παίκτης να καταλήξει στην Αλ Αχλί.\nΙούνιος: Οργασμός επικρατεί στα επιτελεία των ομάδων αφού έχει ξεκινήσει το μεταγραφικό σαφάρι. Τις εντυπώσεις κερδίζει ο Σκόρδας με τρεις αντιλόπες, ένα ρινόκερο και 4 νομιστεράκια με οψιόν αγοράς.\nΣτην ΑΕΚ αναλαμβάνει ο Μελισσανίδης. Σε δηλώσεις που κάνει έξω από την Αγία Σοφία του Μπραχαμίου λέει “Θα φέρω πέντε παιχταράδες τσαμπιόνια και θα πέσουν τα τσιμέντα”. Ο Γρανίτσας γκρεμίζει το ΟΑΚΑ την άλλη μέρα.\nΟ Παναθηναϊκός αφήνει ελεύθερους τους Καραγκούνη-Σαλπιγγίδη θεωρώντας τους υπεύθυνους για την πορεία της ομάδας στα πλέι-οφς. Ο Πατέρας ανακοινώνει πως η ομάδα θα διαθέσει 175 εκατομμύρια ευρώ για αναπληρωματικό αμυντικό χαφ, ενώ στον ΠΑΟΚ ο Βρύζας προχωρά στην πρώτη επιτυχία της χρονιάς αποκτώντας δανεικές τις Καρυάτιδες απ το Βρετανικό μουσείο. Ο Αναστασιάδης καταφέρνει και πείθει Καραγκούνη και Σαλπιγγίδη να υπογράψουν στον ΠΑΟΚ. Ο Σαλπιγγίδης δηλώνει ότι γύρισε σπίτι του, ενώ ο Χριστοδουλόπουλος φωτογραφίζεται με μαγιό στο περιοδικό “Το μυστρί μου κι εγώ”.\nΗ συνέχεια στο 2ο μέρος…


SEAT IBIZA 3D 1999-2002 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ. – Car Toys\nSEAT IBIZA 3D 1999-2002 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ.\nHome/Προϊόντα/ΑΥΤΟΚΙΝΗΤΟ/ΑΝΕΜΟΘΡΑΥΣΤΕΣ/Seat/SEAT IBIZA 3D 1999-2002 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ.\nSEAT IBIZA 3D 1999-2002 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ. Ανεμοθραύστες παραθύρων αεροδυναμικού σχεδιασμού από την εταιρία HEKO, πολωνικής προέλευσης, κατασκευασμένοι από ειδικό πλαστικό υψηλής ποιότητας και εξαιρετικής αντοχής σε σκούρο φιμέ, κατάλληλοι για τις μπροστά πόρτες του οχήματός σας. Χάρις στην πολύ λεπτή βάση τους, τοποθετούνται κολλητοί/χωνευτοί μέσα στην υποδοχή του τζαμιού (τσιμούχα παραθύρου) με κλιπς ή ταινία διπλής όψης (περιλαμβάνονται στη συσκευασία), χωρίς να επηρεάζουν καθόλου την εύρυθμη λειτουργία του τζαμιού, τον μηχανισμό του παραθύρου ή τις αντιηλιακές μεμβράνες σας (φιλμ παραθύρων).\nSEAT IBIZA 3D 1999-2002 ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO - 2 ΤΕΜ. ποσότητα\nΚωδικός προϊόντος: ΑΝΕΜ.28224 Κατηγορίες: Seat, ΑΝΕΜΟΘΡΑΥΣΤΕΣ, ΑΥΤΟΚΙΝΗΤΟ, Προϊόντα


Περιφέρεια Ηπείρου: Συνεδρίαση Οικονομικής Επιτροπής 17-5-2019 με τα εξής θέματα...\nΠέμπτη, 16 Μάιος 2019 20:46\nΈγκριση προσφυγής σε διαδικασία διαπραγμάτευσης, με εφαρμογή του άρθρου 32 παρ. 2γ του Ν. 4412/2016 λόγω κατεπείγουσας ανάγκης, για την εκτέλεση του έργου της Περιφέρειας Ηπείρου «Αποκατάσταση επαρχιακής οδού όρια νομού προς Γεωργάνους Ιωαννίνων», προϋπολογισμού € 74.400,00 με ΦΠΑ.\nΈγκριση χορήγησης παράτασης συνολικής προθεσμίας περαίωσης εκπόνησης μελέτης της Π.Ε. Άρτας «Μελέτη ανακαίνισης - αναδιαρρύθμισης του κτιρίου του Μουσικοφιλολογικού συλλόγου Άρτας “ΣΚΟΥΦΑΣ”», αναδόχου ένωσης οικονομικών φορέων “ΣΥΝΘΕΣΗ & ΕΡΕΥΝΑ ΕΠΕ Γ. ΑΛΜΠΑΝΗΣ – Ν. ΦΙΝΤΙΚΑΚΗΣ & ΣΥΝΕΡΓΑΤΕΣ ΑΡΧΙΤΕΚΤΟΝΕΣ – ΣΥΜΒΟΥΛΟΙ ΜΗΧΑΝΙΚΟΙ” ΕΠΕ (Δ.Τ.: “ΣΥΝΘΕΣΗ & ΕΡΕΥΝΑ Ε.Π.Ε.”) και “INSTAllations ΣΥΜΒΟΥΛΟΙ ΜΗΧΑΝΙΚΟΙ ΙΔΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ” (Δ.Τ.: “INSTAllations ΣΥΜΒΟΥΛΟΙ ΜΗΧΑΝΙΚΟΙ”).\nΚατακύρωση του αποτελέσματος της από 12-03-2019 ανοιχτής διαδικασίας συνοπτικού διαγωνισμού, για την κατασκευή του έργου της Π.Ε. Πρέβεζας «Διαμορφώσεις - Ασφαλτοστρώσεις αύλειων χώρων 1ου και 3ου Δημοτικών Σχολείων Πρέβεζας», προϋπολογισμού € 70.000,00 με ΦΠΑ.\nΈγκριση χορήγησης παράτασης προθεσμίας για την εκπόνηση της μελέτης της Π.Ε. Πρέβεζας «Οριστική μελέτη Περιφερειακής Οδού Πάργας – Ανθούσας Ν. Πρέβεζας», αναδόχου σύμπραξης μελετητών «ΒΙΣΑΛΤΙΣ ΜΕΛΕΤΗΤΙΚΗ Ε.Ε. - ΟΔΟΣ ΜΕΛΕΤΗΤΙΚΗ Ε.Ε. - ΠΑΛΑΙΟΧΩΡΙΤΗΣ ΚΩΝ/ΝΟΣ ΤΟΥ ΑΠΟΣΤΟΛΟΥ - ΑΝΤΩΝΙΟΥ ΑΠΟΣΤΟΛΟΣ ΤΟΥ ΓΕΩΡΓΙΟΥ - ΜΑΥΡΙΔΗΣ ΓΕΩΡΓΙΟΣ ΤΟΥ ΑΡΙΣΤΟΒΟΥΛΟΥ», μέχρι την 30-10-2019.\nΚατάρτιση και έγκριση των όρων της διακήρυξης ανοιχτής διαδικασίας κάτω των ορίων του Ν.4412/2016, για την κατασκευή του έργου της Π.Ε. Ιωαννίνων «Βελτίωση -αποκατάσταση επαρχιακής οδού Κοσμηρά- Αβεστοχώρι - Κόντσικα», προϋπολογισμού 150.000,00 € με ΦΠΑ.\nΚατάρτιση και έγκριση των όρων της διακήρυξης ανοιχτής διαδικασίας κάτω των ορίων του Ν.4412/2016, για την κατασκευή του έργου της Π.Ε. Ιωαννίνων «Αποκατάσταση επαρχιακής οδού από Μεσοβούνι – Αρίστη – Πάπιγκο - Μικρό Πάπιγκο», προϋπολογισμού 250.000,00 € με ΦΠΑ.\nΚατάρτιση και έγκριση των όρων της διακήρυξης ανοιχτής διαδικασίας κάτω των ορίων του Ν.4412/2016, για την κατασκευή του έργου της Π.Ε. Ιωαννίνων «Αποκατάσταση βατότητας επαρχιακού οδικού δικτύου Κόμβος Ελληνικού - Ελληνικό», προϋπολογισμού 120.000,00 € με ΦΠΑ.\nΈγκριση δαπάνης, διάθεση πίστωσης και ανάθεσης του υποέργου της Περιφέρειας Ηπείρου «Αποκατάσταση επαρχιακής οδού περιοχής Σκλίβανης (προμήθεια υλικών)».


ΕΠΙΠΛΑ ΘΕΣΣΑΛΟΝΙΚΗ - ΔΟΒΛΕΤΟΓΛΟΥ - ΣΧΕΤΙΚΕΣ ΠΛΗΡΟΦΟΡΙΕΣ\nΕΠΙΠΛΑ ΔΟΒΛΕΤΟΓΛΟΥ ΘΕΣΣΑΛΟΝΙΚΗ\nΣτο online κατάστημα της Επιπλοδομή Δοβλέτογλου στη Θεσσαλονίκη θα βρείτε μια μεγάλη ποικιλία από έπιπλα, σαλόνια, κρεβατοκάμαρες, τραπεζαρίες, συνθέσεις. Περιηγηθείτε στην ιστοσελίδα μας και είμαστε σίγουροι ότι θα βρείτε τα κατάλληλα έπιπλα για το χώρο σας.\nΜε γνώμονα την αισθητική, τη λειτουργικότητα αλλά και τις εντελώς προσωπικές σας ανάγκες, η εταιρεία ΔΟΒΛΕΤΟΓΛΟΥ ΕΠΙΠΛΟΔΟΜΗ στη Θεσσαλονίκη προσφέρει μια μεγάλη ποικιλία από Έπιπλα σαλονιού, Τραπεζαρίες, Καρέκλες, Τραπεζάκια Σαλονιού, Τραπέζια, Μικρο έπιπλα, Συνθέσεις, Μπουφέδες & Βιτρίνες, Φωτιστικά, Χαλιά και άλλα έπιπλα κατασκευασμένα από εμάς αλλά και πολλών διάσημων οίκων που σας περιμένουν να τα ανακαλύψετε.\nΕιδικά σε ότι αφορά την τραπεζαρία και στην κρεβατοκάμαρα, θα βρείτε πραγματικά αριστουργήματα που θα βρουν στο σπίτι σας τη θέση που τους ανήκει, τη στιγμή που εσείς θα νιώθετε υπέροχα σε ένα χώρο φτιαγμένο με φροντίδα μέχρι την τελευταία λεπτομέρεια.\nΤο σαλόνι αποτελεί το χώρο που καθόμαστε κατά τη διάρκεια της ημέρας. Αποτελεί το χώρο συγκέντρωσης με την οικογένειά σας αλλά και τους φίλου σας. Το μεγαλύτερο βάρος για την διακόσμηση του σαλονιού σας είναι η επιλογή του κατάλληλου καναπέ. Στην Επιπλοδομή Δοβλέτογλου μπορείτε να επιλέξετε ανάμεσα από μια μεγάλη γκάμα από καναπέδες και είμαστε σίγουροι ότι θα βρείτε τον κατάλληλο για να επιπλώσετε το σαλόνι σας.\nΤο έπιπλο τηλεόρασης δεν αποτελεί απλά μια βάση για την τηλεόρασή σας. Ένα σύγχρονο σύνθετο τηλεόρασης εκτός από χώρο για τη τηλεόρασή σας διαθέτει και αποθηκευτικούς χώρους. Στην Επιπλοδομή Δοβλέτογλου μπορείτε να βρείτε το κατάλληλο σύνθετο για το σαλόνι σας καθώς διαθέτουμε μεγάλη ποικιλία από σχέδια, χρωματισμούς και επιλέξετε ανάμεσα από δρυς, καρυδιά και λάκα το κατάλληλο για να επιπλώσετε το σαλόνι σας.\nΗ τραπεζαρία αποτελεί αναπόσπαστο κομμάτι του σπιτιού σας καθώς είναι ο χώρος όπου φιλοξενεί τα οικογενειακά γεύματα. Γι αυτό το λόγο η επιλογή της κατάλληλης τραπεζαρίας και καρέκλας δεν παύει να είναι πρόκληση. Στην Επιπλοδομή Δοβλέτογλου επιλέξτε τα ιδανικά έπιπλα τραπεζαρίας για το σπίτι σας. Επιλέξτε ανάμεσα από τραπεζαρίες και καρέκλες υψηλής ποιότητας και επιλέξτε ανάμεσα σε μοντέρνο ή κλασσικό σχέδιο.\nΟ μπουφές και η βιτρίνα αποτελούν συνδετικό κρίκο με την τραπεζαρία του σαλονιού σας. Στην Επιπλοδομή Δοβλέτογλου μπορείτε να επιλέξετε μέσα από μια μεγάλη ποικιλία μπουφέδων που θα σας προσφέρουν άνετο αποθηκευτικό χώρο αλλά και βιτρίνες που θα εκθέτουν τα αγαπημένα και πολύτιμα σερβίτσια σας.\nΤα σύγχρονα τραπεζάκια σαλονιού είναι έπιπλα που μπορούν να εξυπηρετήσουν περισσότερες ανάγκες απ ότι παλιότερα. Ο μοντέρνος σχεδιασμός επιβάλει να έχουν χώρους για τη φύλαξη διάφορων αξεσουάρ σαλονιού αλλά και σκαμπό εάν χρειάζεστε επιπλέον καθίσματα. Στην Επιπλοδομή Δοβλέτογλου μπορείτε να επιλέξετε το κατάλληλο τραπεζάκι σαλονιού το οποίο θα εξυπηρετεί τις ανάγκες σας. Επιλέξτε μέσα από μια μεγάλη ποικιλία από τραπεζάκια και βρείτε το κατάλληλο για το χώρο και τις ανάγκες σας.\nΗ κρεβατοκάμαρα αποτελεί το προσωπικό σας χώρο όπου περνάτε το 1/3 της ζωής σας. Γι αυτό η επιλογή του κρεβατιού είναι πολύ σημαντική καθώς πρέπει να είναι υψηλής ποιότητας αλλά και να συμβαδίζει με το προσωπικό σας γούστο για να σας προδιαθέτουν θετικά για το υπόλοιπο της ημέρας. Στην Επιπλοδομή Δοβλέτογλου μπορείτε να επιλέξετε ανάμεσα από μια μεγάλη γκάμα κρεβατιών και είμαστε σίγουροι ότι θα βρείτε το κατάλληλο κρεβάτι για να επιπλώσετε τη κρεβατοκάμαρά σας.\nΗ ντουλάπα είναι αποθηκευτικό έπιπλο όπου αποθηκεύουμε τα ρούχα μας γι αυτό πρέπει να είναι μεγάλη αλλά παράλληλα να διαθέτει και κατάλληλα διαμορφωμένους αποθηκευτικούς χώρους. Στην Επιπλοδομή Δοβλέτογλου μπορείτε να επιλέξετε ανάμεσα από εντυπωσιακές ντουλάπες οι οποίες εκτός από το μεγάλο αποθηκευτικό χώρο θα δώσουν ξεχωριστό στυλ στη κρεβατοκάμαρα σας.\nΈνα έπιπλο εισόδου πρέπει να είναι όμορφο, λειτουργικό καθώς διακοσμεί την είσοδο του σπιτιού σας. Στην Επιπλοδομή Δοβλέτογλου μπορείτε να επιλέξετε ένα κομψό αλλά παράλληλα λειτουργικό έπιπλο εισόδου για να διακοσμήσετε το χώρο σας.\nΗ διακόσμηση του παιδικού δωματίου χρήζει ιδιαίτερης φροντίδας καθώς πρέπει να υπάρχουν οι κατάλληλες συνθήκες ώστε το παιδί να μπορεί να παίξει , αλλά παράλληλα να το εμπνέει το περιβάλλον να μπορεί να μελετήσει. Στην Επιπλοδομή Δοβλέτογλου διαθέτουμε μεγάλη ποικιλία από παιδικά έπιπλα για να διακοσμήσετε κατάλληλα το παιδικό δωμάτιο ώστε να έχει το παιδί σας το κατάλληλο περιβάλλον.\nΗ εταιρεία ΕΠΙΠΛΑ ΘΕΣΣΑΛΟΝΙΚΗ ΔΟΒΛΕΤΟΓΛΟΥ δραστηριοποιείται στον χώρο του ξενοδοχειακού εξοπλισμού. Με 70 χρόνια ενεργή παρουσία στο χώρο του επίπλου δημιουργεί κάθε φορά πρωτότυπες ιδέες, φρέσκες αντιλήψεις και σύγχρονες δημιουργίες. Μέσα από μία πλούσια συλλογή ECONOMY-LUXURY-STUDIO-VILLA. Επιδιώκοντας την δημιουργία ιδιαίτερων χώρων. Παρακολουθώντας τις σύγχρονες τάσεις ανανεώνοντας συνεχώς τις συλλογές επίπλων για τα ξενοδοχεία στις καλύτερες τιμές.\nΕπισκεφθείτε, λοιπόν το κατάστημα Δοβλέτογλου Επιπλα Θεσσαλονίκη και ταξιδέψτε στην αίσθηση του Ιταλικού πρωτοποριακού design, της απαράμιλλης αισθητικής και του καλού γούστου.


Σύγκριση ταχυτήτων και κόστους/σελ inkjet-laser εκτυπωτών - Page 4 - Η/Υ-Hardware - Michanikos.gr\nΣύγκριση ταχυτήτων και κόστους/σελ inkjet-laser εκτυπωτών\nBy palex, February 7, 2009 in Η/Υ-Hardware\nΤο να τυπώνεις στο ίδιο φύλλο χαρτί και απ' τις δυο πλευρές του.\nΜπορεί να γίνεται είτε αυτόματα χάρη των δυνατοτήτων του εκτυπωτή είτε χειρωνακτικά. Τυπώνεις πχ πρώτα τις μονές σελίδες, τις ξαναβάζεις στον εκτυπωτή και τυπώνεις τις ζυγές.\nΑπλα στο χειροκινητο υπαρχει περιπτωση να σου μασησει το χαρτι..Οτνα εκτυπωνεις με εκτυπωτη λειζερ απο τη θεμροτητα το χαρτι καμπυλωνει κ μετα αν το ξαναβαλλεις για να εκτυπωσεις στη δευτερη οψη θα δημιουργηθει προβλημα...Αυτο δεν ξερω αν ισχυει σε ολους τους εκτυπωτες λειζερ...Σε ενα μικρο Lexmark που εχω εγω ισχυει...Αυτο που εκανα οταν ηθελα να εκτυπωσω διπλη οψης ηταν να αφηνω λιγο το χαρτι να "κρυωσει" και να γινει επιπεδο οπως ηταν στην αρχη..(μιλαμε σε περιπτωση διπλης οψης πολλων σελιδων οχι 1-2)\nΕίναι ανάλογα τον εκτυπωτή. Στον brother που είχα παλιότερα και ειδικά στον Kyocera που έχω τώρα δεν υπάρχει αυτό το πρόβλημα. Μάλλον έχει σχέση με την αναπτυσσόμενη θερμοκρασία. Επίσης να σημειώσω ότι χρησιμοποιώ το απλό χαρτί 80gr της Q-Connectαπό το "Πλαίσιο".\nοκ κατάλαβα ευχαριστώ\nΠριν αρκετά χρόνια θυμάμαι σε ένα γραφείο είχαμε έναν καταπληκτικό έγχρωμο λέιζερ εκτυπωτή που τα μελάνια του ήταν κάτι σαν παστίλιες μεγέθους περίπου πακέτου τσιγάρων. Πολύ γρήγορος και προπάντων οικονομικός. δεν θυμάμαι τη μάρκα όμως!\nμάλλον κάτι τέτοιο θα είχατε:\nΗ μοναδική εταιρία που γνωρίζω να χρησιμοποιεί την συγκεκριμένη τεχνολογία. Εντυπώσεις?\nΕίμαι σχεδόν σίγουρος ότι δεν ήταν ΧΕΡΟΧ, αλλά κάποια ασιατική εταιρεία.\nΜάλλον ήταν Tektronics.\nΉταν η εταιρεία που πρωτοέβγαλε printers με στερεά μελάνη. Κάποια στιγμή εξαγοράστηκε από τη Xerox που έχει τώρα αυτή τη τεχνολογία.\nμια ερωτηση γιατι με ολα αυτα τα μοντελα εχασα τη μπαλα...\nθελω εναν εκτυπωτη για το γραφειο ωστε να εκτυπωσω μια σειρα απο επαγγελματικες καρτες (ουτως η αλλως θα αγοραζα - το λεω για να προλαβω την ιδεα "δωστα εξω !ειναι πιο φτηνα!") και κατεληξα σε laser εγχρωμο. δεν με νοιαζει η ταχτυτητα αλλα η ποιοτητα και κοστος εως 200ευρω.\nΝα συνεχισω το ψαξιμο ή να περασω σε αλλη κατηγορια?\nΣε ορισμένους έγχρωμους laser υπάρχει ένας μετρητής που όταν φτάσει έναν ορισμένο αριθμό σελίδων σου ζητά να αλλάξεις τα toner παρόλο που μπορεί να μην είναι άδεια! Αυτό, όπως είναι φυσικό, αυξάνει το κόστος υπέρμετρα.\nΑυτο συμβαινει στον δικο μου HP2600n.\nΟταν ο μετρητης ενος τονερ εφτασε στο τελος, μου εβγαζε μηνυμα να αλλαξω ολα τα τονερ...\nΟμως μετα απο λιγο ψαξιμο στο net βρηκα οτι εχει επιλογη στα properties της συσκευης, οπου κανεις override τον μετρητη και συνεχιζεις να τυπωνεις εως οτου πλεον η εκτυπωση ειναι κακης ποιοτητας.\nΜε αυτη την επιλογη εγω τυπωνω τουλαχιστον 40-50% περισσοτερες σελιδες απο τις προβλεπομενες του κατασκευαστου (2500 για το μαυρο και απο 2000 για τα 3 εγχρωμα τονερ)...\nπχ αυτην την στιγμη εχω τυπωσει 3700 και κατι σελιδες και εξακολουθω να τυπωνω ποιοτικα με το ιδιο τονερ.


Στον τελικό του Ευρωπαϊκού Πρωταθλήματος η Εθνική μετά από την επική ανατροπή κόντρα στη Λευκορωσία με 3-2! - Other Sports News\nΤο ταξίδι συνεχίζεται και τα παιδιά του Κώστα Βατσακλή έχουν σκοπό να το φτάσουν μέχρι το τέλος! Αν η νίκη κόντρα στην Τσεχία, την Παρασκευή ήταν μεγάλη, αν η επικράτηση απέναντι στο μεγάλο φαβορί για το χρυσό μετάλλιο, την Πορτογαλία, ήταν ιστορική, αυτή στον ημιτελικό με τη Λευκορωσία ήταν απλά επική!\nΚι αυτό επειδή ο τρόπος με τον οποίο ήρθε ήταν απλά απίστευτος! Οι διεθνείς μας βρέθηκαν να χάνουν με 0-2, όμως οι Κρεάνγκα, Γκιώνης, Παπαγεωργίου, Ρηνιώτης και ο «μαέστρος» Κώστας Βατσακλής είχαν μια εντελώς διαφορετική άποψη.\nΝίκησαν την κούραση, ξεπέρασαν το άγχος και κατάφεραν να αλλάξουν τα δεδομένα και να πάρουν μια ονειρεμένη νίκη και παράλληλα το εισιτήριο για τον τελικό του Ευρωπαϊκού Πρωταθλήματος για πρώτη φορά στην ιστορία τους!\nΑντίπαλός τους θα είναι η μόνιμη κάτοχος του θεσμού Γερμανία η οποία στον άλλο ημιτελικό επικράτησε της, άλλης ευχάριστης έκπληξης της διοργάνωσης, Ρωσίας με 3-0. Σήμερα το βράδυ (21:00 ώρα Ελλάδος) η Εθνική παίζει για την ιστορία της, για τα χρόνια που έκανε υπομονή και για την τρομερή δουλειά, υπό αντίξοες συνθήκες, για να φτάσει μέχρι εδώ. Χωρίς τον πακτωλό εκατομμυρίων, χωρίς την προβολή, χωρίς τα απίστευτα μεγάλα συμβόλαια. Είναι τρανό παράδειγμα προς όλους ότι μια ομάδα από το μηδέν μπορεί και είναι ικανή να φτάσει στην κορυφή της Ευρώπης, αλλά κι αυτό να μη γίνει έχει καταφέρει να μας κάνει όλους περήφανους!\nΕλλάδα – Λευκορωσία 3-2\nΗ Ελλάδα πήρε το Α στην κλήρωση κι έτσι αυτή τη φορά μπήκε πρώτος στο ματς ο Παναγιώτης Γκιώνης (νούμερο 23 στο ευρωπαϊκό ranking list). Αντιμετώπισε τον Παβελ Πλατόνοφ (Νο 81), ήταν το φαβορί, όμως δεν το επιβεβαίωσε. Έχασε με 3-0 με όλα τα σετ να κρίνονται με διαφορά δύο πόντων και ανέλπιστα η Λευκορωσία έγινε φαβορί του ημιτελικού. Σαν να αιφνιδιάστηκε από την εξαιρετική απόδοση του (καλά διαβασμένου) αντιπάλου του, δεν έδειχνε τόσο φρέσκος και δεν μπόρεσε να βγάλει το παιχνίδι που μπορεί. Στις κρίσιμες στιγμές έκανε ορισμένα λάθη και του στοίχισαν.\nΣτο δεύτερο παιχνίδι ο Καλλίνικος Κρεάνγκα (Νο 26) έδωσε μία από τις…κλασικές, εδώ και πολλά χρόνια, δυνατές αναμετρήσεις με τον Βλαντιμίρ Σαμσόνοφ, το νούμερο 3 της ηπείρου και τρεις φορές πρωταθλητή Ευρώπης του απλού ανδρών. Ο Κρεάνγκα έπιασε πολύ καλή απόδοση, είχε την ευκαιρία για σπουδαία νίκη και λύγισε κυριολεκτικά στις λεπτομέρειες με 3-2 σετ. Προηγήθηκε 2-1 με…ατελείωτα επιθετικά χτυπήματα, είχε εξαιρετική κίνηση και δυνάμεις, όμως Γενικά ήταν ισορροπημένο ματς και μόνο στο φινάλε ήταν πιο σταθερός ο Σαμσόνοφ και δημιούργησε μία καλή διαφορά για να φτάσει στη νίκη.\nΣτο τρίτο παιχνίδι ο Κώστας Παπαγεωργίου (Νο 87) μπήκε στο τραπέζι με διαφορετικά αριθμητικά δεδομένα σε σχέση με τους δύο προηγούμενους αγώνες με Τσεχία και Πορτογαλία όπου η Ελλάδα σε αυτό το σημείο ήταν στο 1-1…Αυτό όμως, ουδόλως άλλαξε την ψυχολογία του. Με την…ώθηση που του είχαν δώσει οι πολύ δύσκολες και σημαντικές νίκες του τις προηγούμενες ημέρες έκαμψε τον «αμυντικό» Εβγένι Τσετίνιν (Νο 46) με 3-2 σετ.\nΜπήκε πολύ δυνατά στο ματς, είχε ευχέρεια στην επίθεση και σωστές αντιδράσεις σε όλες τις φαλτσαριστές μπάλες και προηγήθηκε με 2-0 σετ. Στο 3ο χαλάρωσε κάπως και το έχασε με διαφορά και αμέσως μετά ο Τσετίνιν ισοφάρισε κρατώντας καλό ρυθμό. Το 5ο σετ ήταν πολύ αμφίρροπο, ο πρωταθλητής Ελλάδας είχε την μπαλιά παραπάνω και επικράτησε με οριακή διαφορά.\nΑκολούθως μπήκαν στο τραπέζι οι πρώτοι παίκτες των δύο ομάδων ο Γκιώνης και ο Σαμσόνοφ. Ο Έλληνας διεθνής είχε νικήσει τον Λευκορώσο αστέρα στο Παγκόσμιο πρωτάθλημα του 2008 πάλι σε ομαδικό επίπεδο και ήθελε πολύ να επαναλάβει εκείνο το μεγάλο αποτέλεσμα. Με δεδομένη την ποιότητα για να πιέσει τον πρώην δευτεραθλητή κόσμου άρχισε ιδανικά και αφού κατέκτησε το 1ο σετ στην παράταση προηγήθηκε με 9-7 στο 2ο. Τότε όμως, ο Σαμσόνοφ έβγαλε ορισμένα εντυπωσιακά χτυπήματα και γύρισε την κατάσταση με διαδοχικούς πόντους. Στο 3ο σετ έπαιξε ακόμα καλύτερα και παρότι ο Γκιώνης παρέμενε σταθερός και στις άμυνες και στα σπιν έβρισκε πάντα τις λύσεις.\nΟ πρωταθλητής μας δεν είχε να κάνει τίποτα άλλο από το να συνεχίσει να παλεύει και με χαμηλά κομμένες μπαλιές και επίθεση σε κάθε ευκαιρία βρήκε διεξόδους για την κατάκτηση του 4ου σετ. Με αποφασιστικότητα και ψυχραιμία προηγήθηκε 3-0 στο 5ο και υποχρέωσε τον αντίπαλό του να ζητήσει εσπευσμένα τάιμ άουτ! Ο Γκιώνης δεν έχασε καθόλου τον ρυθμό του, κράτησε τη διαφορά και πήρε την τεράστια νίκη που μετέτρεψε σε φαβορί την εθνική μας ομάδα!\nΣτον επίλογο μίλησε ο Κρεάνγκα! Είχε…φτερά στα πόδια μετά τις νίκες των συμπαικτών του, αντιμετώπισε τον Πλατόνοφ, που έχει στυλ παιχνιδιού που τον βολεύει κι έκανε το καθήκον του. Πήρε τον έλεγχο από την αρχή, δεν άφησε τον αντίπαλό του να κάνει το παιχνίδι του κι επιβλήθηκε με 3-1 σετ δίνοντας το έναυσμα για τους νέους πανηγυρισμούς!\nΣτα 41 του χρόνια και στις περίπου 2,5 δεκαετίες της ανεκτίμητης προσφοράς του στο ελληνικό πινγκ πονγκ συνέβαλε σε μία ακόμα μεγάλη διάκριση. Έβαλε τη σφραγίδα του στη σημαντικότερη στιγμή της εθνικής μας ομάδας μετά την 6η θέση στο Παγκόσμιο πρωτάθλημα του Μάντσεστερ το 1997.\nΚρεάνγκα-Πλατόνοφ (11-6, 11-5, 9-11, 11-6).\nΧαρά! Απίστευτη χαρά από τους παίκτες της Εθνικής ομάδας οι οποίοι μίλησαν στην επίσημη ιστοσελίδα της Ελληνικής Ομοσπονδίας και συγκεκριμένα στον Γιάννη Φάκαρο για τη μεγάλη αυτή επιτυχία της ελληνικής επιτραπέζιας αντισφαίρισης και γενικότερα του ελληνικού αθλητισμού!\nΟ Καλλίνικος Κρεάνγκα σχολίασε την τεράστια επιτυχία στην ιστοσελίδα της Ευρωπαϊκής Ένωσης του αθλήματος.\n«Νομίζω ότι δεν περιγράφονται αυτά τα συναισθήματα. Είναι κάτι ανεπανάληπτο, σε πιάνει πραγματικά μία ανατριχίλα… Είναι στιγμές, που μόνο ο αθλητισμός μπορεί να χαρίσει», υπογράμμισε με πλατύ χαμόγελο ο Γκιώνης και για τον αγώνα με τη Λευκορωσία σχολίασε:. «Ήμασταν ενθουσιασμένοι με την εξασφάλιση του μεταλλίου από χτες και ξέραμε ότι είχαμε την ευκαιρία να πάμε στον τελικό. Προσωπικά άρχισα πολύ αγχωμένος και ο αντίπαλος έπαιξε καλά, κάτι που δεν περίμενα. Έτυχε τελικά να βρεθούμε πίσω με 2-0 και τότε είπαμε να δούμε κάπως πιο χαλαρά τη συνέχεια και να κοιτάξουμε πρώτα ν’ απολαύσουμε το ματς. Ο Κώστας έκανε τότε τη σπουδαία νίκη παρότι ο Τσετίνιν απείλησε για την ανατροπή και ξαναμπήκαμε στο ματς.\nΣτον αγώνα με τον Σαμσόνοφ ο κόουτς με συμβούλεψε να ευχαριστηθώ πρώτα απ’ όλα τον αγώνα και να μην πιέσω τον εαυτό μου ψυχολογικά. Αυτό έκανα, ήμουν πολύ συγκεντρωμένος στα κρίσιμα σημεία κι έκανα τη νίκη. Μετά ξέραμε ότι ο Καλλίνικος δεν γινόταν να χάσει».\nΣχετικά με την πολύ δύσκολη προσπάθεια στον τελικό ο 1ος Μεσογειονίκης του 2009 τόνισε: «Είναι πάρα πολύ δύσκολο να νικήσουμε τη Γερμανία, αλλά το άγχος θα το έχουν αυτοί, που είναι και το φαβορί. Εμείς δεν έχουμε να χάσουμε τίποτα. Θα τα δώσουμε όλα γιατί δεν είναι και ίδια η Γερμανία χωρίς τον Μπολ κι άλλωστε έχει στην τριάδα της παίκτες που στο παρελθόν έχουμε νικήσει. Όλα γίνονται λοιπόν, ποτέ δεν ξέρεις και για μας ό,τι και να γίνει είναι δεδομένη η τεράστια επιτυχία».\nΟ προπονητής Κώστας Βατσακλής απέδωσε τα εύσημα στους παίκτες του, ακόμα και στον αναπληρωματικό Τάσο Ρηνιώτη,\n«Εδώ και 3-4 ημέρες ζούμε ένα όνειρο. Είχαμε μιλήσει για ανεκπλήρωτο πόθο, τώρα πια αυτό είναι μία πραγματικότητα και μάλιστα μετά την εξασφάλιση μεταλλίου κάναμε κι άλλο βήμα και μπήκαμε στον τελικό. Έχουμε τόσο καλή απόδοση και τόσο δεμένη ομάδα, που πρέπει να σταθώ και στην παρουσία του Τάσου Ρηνιώτη. Είναι ανεκτίμητη η βοήθειά του ως αναπληρωματικός και στην προετοιμασία της ομάδας και στην εμψύχωση από τον πάγκο.\nΜε αυτή την ηρεμία, με αυτή τη θετική ενέργεια κάναμε μία τεράστια προσπάθεια και φτάσαμε μέχρι τον τελικό. Είναι κάτι φανταστικό, είναι ένα όνειρο για όλους Έλληνες φιλάθλους είτε έχουν ασχοληθεί με την επιτραπέζια αντισφαίριση είτε όχι και μακάρι αυτή η χαρά να είναι η μεγαλύτερη…μέχρι την επόμενη. Αν βοηθήσει ο Θεός μπορούμε να φτάσουμε στο τρόπαιο. Θα προσπαθήσουμε τουλάχιστον να είμαστε ανταγωνιστικοί, απέναντι σε μία ομάδα, που έχει επιβληθεί με 3-0 σε όλα τα ματς και ποτέ δεν ξέρεις τι γίνεται».\nΓια τη φοβερή ανατροπή του σκορ ο Βατσακλής ανέφερε: «Συνέβαλαν και οι Λευκορώσοι στην ανατροπή…Το λέω γιατί μετά το 2-0 φάνηκε να πίστεψαν ότι το ματς είχε ουσιαστικά τελειώσει. Ίσως έπαιξε ένα ρόλο το ότι αυτοί είναι χορτασμένοι από τέτοιες επιτυχίες, μην ξεχνάμε και το χρυσό μετάλλιο πριν από δέκα χρόνια, ενώ εμείς είχαμε μία δίψα που όλο και μεγάλωνε στη διάρκεια του τουρνουά.\nΠάντως, όσοι είδαν το ματς ιντερνετικά διαπίστωσαν ότι για να γίνει αυτό το 2-0 και ο Γκιώνης έχασε με 11-9 όλα τα σετ και ο Καλλίνικος σ’ ένα πολύ θεαματικό παιχνίδι κάμφθηκε στις λεπτομέρειες. Η νίκη του Κώστα μάς έδωσε άλλη ώθηση και παρομοίασα την ανατροπή με εκείνη στον αγώνα με τη Γαλλία επίσης για το Ευρωπαϊκό πρωτάθλημα. Και είπα προχτές ότι πολύ δύσκολα χάνουμε όταν φέρει θετικό αποτέλεσμα ο Κώστας κι αυτό αποδείχτηκε και τώρα.\nΟ Παναγιώτης ξαναμπήκε στον αγώνα πολύ έτοιμος και με πολύ καλή φυσική κατάσταση σε αντίθεση με τον Σαμσόνοφ, που κουράστηκε κι έκανε λάθη. Στο τέλος πήρε τη σκυτάλη ο Καλλίνικος, που σε κρίσιμα παιχνίδια στο 2-2 δεν χάνει ποτέ. Έχει σιγουριά, το ζητά και ο ίδιος να παίζει εκεί. Αγωνίστηκε με φοβερή συγκέντρωση, ήταν γρήγορος και είχε άριστη τακτική».\nΤελειώνοντας ο ομοσπονδιακός τεχνικός αφιέρωσε τη μεγάλη διάκριση «στην οικογένειά μου, τη σύζυγό μου και τα δύο μου παιδιά, που με στηρίζουν και μου δίνουν δύναμη».\nΟ Καλλίνικος Κρεάνγκα είπε λίγα λόγια στο σάιτ της E.T.T.U., το οποίο στο ρεπορτάζ έβαλε τον τίτλο «Μια φανταστική Ελλάδα έφτασε στον τελικό του ομαδικού ανδρών». Ο διαχρονικά κορυφαίος εκπρόσωπος του ελληνικού πινγκ πονγκ εξήρε τον Παπαγεωργίου. «Αγωνίζομαι σε Ευρωπαϊκά πρωταθλήματα εδώ και πάρα πολλά χρόνια και είχαμε φτάσει κοντά τόσες φορές…Τελικά τα καταφέραμε τώρα και μπορώ να πω ότι η συμβολή του Παπαγεωργίου ήταν τεράστια. Είναι ο μόνος αήττητος παίκτης στην ομάδα. Αναφορικά με το δικό μου παιχνίδι, ξέρω ότι μπορώ να νικήσω όταν φτάνουμε στο 2-2. Αυτό είναι το δικό μου κομμάτι, ξέρω πώς να παίξω κάτω από τέτοια πίεση».\nΟ πρόεδρος της Ε.Φ.Ο.Επ.Α. Μανώλης Κολυμπάδης αρκέστηκε σε μία λακωνική, αλλά πολύ ουσιαστική δήλωση: «Η επιτυχία είναι αφιερωμένη σε όλο τον κόσμο του πινγκ πονγκ. Από τους γονείς και τους παράγοντες που πληρώνουν, από τους αθλητές που παλεύουν μέχρι και τον απλό φίλο του πινγκ πονγκ.\nΈχει μεγαλείο αυτό το άθλημα, πρέπει να το καταλάβουν όλοι. Και με ρώτησαν από μέσα ενημέρωσης αν έχει η Ελλάδα άλλους αθλητές από πίσω, που στο μέλλον μπορούν να γίνουν Κρεάνγκα και Γκιώνης. Είχα το παράδειγμα πολύ φρέσκο με τα μετάλλια που ήρθαν αυτές τις ημέρες στο όπεν της Σερβίας και τους παρέπεμψα εκεί».\nΣιγή…ιχθύος από τα ελληνικά ΜΜΕ!\nΜέχρι αργά χθες βράδυ σχεδόν κανένα μέσο (τουλάχιστον όσο αφορά το διαδίκτυο) δεν είχε κάνε αναφορά για την τεράστια επιτυχία της Εθνικής ομάδας στο Ευρωπαϊκό Πρωτάθλημα της Αυστρίας. Κάποια Μέσα μάλιστα «περιόρισαν» την είδηση στην 26η θέση των θεμάτων τους από την επικαιρότητα!\nΜάλιστα μεγάλης επισκεψιμότητας «αθλητική» ιστοσελίδα προτίμησε να ανεβάσει ως τρίτο βασικό θέμα τη νίκη της Γιουβέντους επί της Μίλαν (!), παρά τη νίκη της Εθνικής!\nΤην ίδια ώρα η επίσημη ιστοσελίδα της Ευρωπαϊκής επιτραπέζιας αντισφαίρισης κάνει λόγο για μια απίστευτη Εθνική ομάδα που αγωνίζεται σε έναν απροσδόκητο τελικό κόντρα στη Γερμανία και την ίδια ώρα που τα twitter στο εξωτερικό μοιράζουν συγχαρητήρια στην ομάδα μας.\nΝτροπή! Αυτή είναι η μοναδική λέξη για τα «αθλητικά» Μέσα τα οποία θα τρέξουν για «αποκλειστικές» δηλώσεις αμέσως μετά τη διοργάνωση, έτσι απλά για να συμπληρώσουν τη θεματολογία τους.


Κουπόνι στοιχήματος προγνωστικά | Prognostika Cleverbet\nΚουπόνι στοιχήματος – προτάσεις: Εκτός Μουντιάλ η Εθνική… 14-16/11/2017\nΗμ/νία: Νοέμβριος 13, 2017\nΠιο εύκολα απ ότι περιμέναμε η Εθνική μας ομάδα είπε αντίο από το Μουντιάλ της Ρωσίας το ερχόμενο καλοκαίρι, καθώς το 0-0 του Γ. Καραισκακης έδωσε την πρόκριση στους Κροάτες που με το ευρύ 4-1 του πρώτου παιχνιδιού, έκλεισαν εισιτήρια για το παγκόσμιο Κύπελλο.\nΧαρακτηριστικό είναι ότι μόνο το παιχνίδι του Ζάγκρεμπ έχει έρθει οβερ, αφού όλα τα άλλα ζευγάρια αποδυκνείονται κλειστά και γκολ με το…σταγονόνετρο!\nΗ Ελβετία προκρίθηκε με 0-0 στην έδρα της χάρις το 0-1 στο Μπελφαστ, ενώ Δανία και Ιρλανδία λύνουν σήμερα τις διαφορές τους, μετά το 0-0 της Κοπεγχάγης.\nΟι Ιρλανδοί δείχνουν πολύ σκληροί για να πεθάνουν και αν είναι και λίγο τυχεροί σήμερα ίσως και πάρουν τη μεγάλη πρόκριση.\nΓια το κουπόνι της Τρίτης τώρα, οι Δανοί διαθέτουν τεράστια εμπειρία και ποιότητα και θα κυνηγήσουν το γκολ που θα τους φέρει πολύ κοντά στο Μουντιάλ. Στο 2.50 ο άσσος, στο 2.75 το Χ και στο 2.60 το διπλό των Σκανδιναβών.\nΑπό εκεί και πέρα σημαντικά φιλικά παιχνίδια διεξάγονται σήμερα, όπως αυτό της Γερμανίας και της Γαλλίας, με τον άσσο των γηπεδούχων να αγγίζει το 2.15 έναντι του 2.85 των Γάλλων.\nΑκόμη το Βέλγιο φιλοξενεί την Ιαπωνία με τον άσσο να πληρώνει μόλις στο 1.25\nΕπίσης για την Τρίτη υπάρχει και το Κύπελλο FA στις μικρές κατηγορίες της Αγγλίας με 3 ματς να διεξάγονται και είναι νοκ άουτ.\nΗ Άγκρινγκτον υποδέχεται τη Γκισέλι με 1.30 να πληρώνει ο άσσος, η Μπέρι τη Γουόκινγκ με απόδοση 1.50 για τους γηπεδούχους, και η Σκάνθορπ τη Νορθάμπτον με τον άσσο να προσφέρεται στο 1.65. Και οι 3 αναμετρήσεις αυτές είχαν έρθει ισόπαλες στην έδρα των φιλοξενούμενων.\nΤην Τετάρτη στο κουπόνι στοιχήματος υπάρχουν σαφώς λιγότερες επιλογές, με το ενδιαφέρον να στρέφεται στο πρωτάθλημα Βραζιλίας αλλά και στους δύο επαναληπτικούς αγώνες μπαράζ στη ζώνη της Αυστραλίας της Νέας Ζηλανδίας και της Νότιας Αμερικής.\nΣυγκεκριμένα, η Αυστραλία στις 11 η ώρα Ελλάδος, υποδέχεται την Ονδούρα, με το πρώτο ματς να έχει ολοκληρωθεί ισόπαλο χωρίς τέρματα. Στο 1.55 τα καγκουρό που ψάχνουν τη νίκη με…μισό μηδέν.\nΑπό την άλλη οι φιλοξενούμενοι βολεύονται και με ισοπαλία με σκορ, οπότε θα ψάξουν το γκολ. Στο 3.25 το Χ στο 5.00 το διπλό.\nΣτο άλλο ζευγάρι, η Νέα Ζηλανδία τα ξημερώματα της Πέμπτης υποδέχεται το Περού, στον επαναληπτικό του 0-0.\nΑπόλυτο φαβορί οι γηπεδούχοι με το 1.12, με τους φιλοξενούμενους να εξαντλούν τις πιθανότητες τους, ψάχνοντας το γκολ που ίσως τους φανεί υπερπολύτιμο. Σε καμία περίπτωση δεν αξίζει ο στοιχηματισμός σε ένα τέτοιο κρίσιμο ματς, καλύτερα να στραφούμε στα τέρματα.\nΣτο πρωτάθλημα της Βραζιλίας τώρα η δεύτερη της βαθμολογίας Γκρέμιο αντιμετωπίζει τη Σάο Πάολο, με την απόδοση στη νίκη των γηπεδούχων να φτάνει στο 1.83 ενώ αυτή των φιλοξενούμενων στο 3.75\nΘα πάμε με το κίνητρο και τον άσσο καθώς με απώλεια ή Γκρέμιο θα γκρεμιστεί από τη δεύτερη θέση.\nΑκόμα, η Κρουζέιρο φιλοξενεί την Αβά’ι’ που «καίγεται», αφού βρίσκεται 4 βαθμούς κάτω από τη ζώνη του υποβιβασμού. Χαμηλή η απόδοση στον άσσο του 1.28, θα διαλέξαμε εδώ με ρίσκο, το χ2 διπλή ευκαιρία.\nΤην Πέμπτη τέλος, για το ίδιο πρωτάθλημα η Μπαία υποδέχεται την 4η της βαθμολογίας Σάντος με τις αποδόσεις απ τους μπουκ να είναι μοιρασμένες.\nΣτο 2.45 ο άσσος, στο 2.35 η νίκη των φιλοξενούμενων που τους πιστεύουμε ότι θα αποδράσουν με τρίποντο.\nΕπίσης, η 3η Παλμέιρας φιλοξενεί τη Σπορ Ρετιφιέ που βρίσκεται ακριβώς κάτω από τη ζώνη σωτηρίας. Στο 1.28 ο άσσος, με τη Σπορ να επιδιώκει ότι καλύτερο.\nΦτωχό γενικά 3ημερο, θα πάμε προσεκτικά στο στοίχημα και τις επιλογές μας. Καλή επιτυχία σε όλους!\n14/11/2017 1899 Ιρλανδία – Δανία GG 2.05\n14/11/2017 1952 Μπέρι – Γουόκινγκ Over 2,5 1.55\n15/11/2017 2407 Αυστραλία – Ονδούρα 1 1.45\n16/11/2017 2055 Μπα’ί’α – Σάντος 2 2.55\nTags:prognostika cleverbetsportingbetstoiximanεταιρίες στοιχήματοςκουπόνι οπαπκουπόνι στοιχήματοςπαμε στοιχημα κουπονι προγνωστικα\nPrevious : Ιταλία – Σουηδία με πριμ 5%*\nNext : Προτάσεις Πάμε Στοίχημα 14/11/2017


Αλ. Τσίπρας από την Πάτρα: Ο ΣΥΡΙΖΑ δύναμη ανατροπής με σχέδιο για την επόμενη μέρα (βίντεο) ~ enstoloi.gr, Τμήμα Σωμάτων Ασφαλείας ΣΥΡΙΖΑ Αστυνομία Λιμενικό , Πυροσβεστική\nΑλ. Τσίπρας από την Πάτρα: Ο ΣΥΡΙΖΑ δύναμη ανατροπής με σχέδιο για την επόμενη μέρα (βίντεο)\nΟ πρόεδρος της Κ.Ο. του ΣΥΡΙΖΑ-ΕΚΜ, Αλέξης Τσίπρας πραγματοποίησε ομιλία την Πέμπτη, 4 Ιουλίου σε ανοιχτή συγκέντρωση στην Πάτρα (Πλατεία Γεωργίου Α’)\nΑκολουθεί ολόκληρη η ομιλία του Αλέξη Τσίπρα:\nΠολίτες της Πάτρας\nΘα ήθελα να ξεκινήσω με κάτι πολύ χαρακτηριστικό για τις μέρες που ζούμε και για τον ορατό, αλλά και τον αόρατο θίασο που μας κυβερνά.\nΕνώ η τρόικα είναι αυτή τη στιγμή στην Αθήνα και απαιτεί νέες ανθρωποθυσίες, ο κ. Στουρνάρας απείλησε τους Έλληνες δημοσίως -και χωρίς ντροπή-ότι αν δεν κάτσουν καλά η Ελλάδα θα γίνει... Αίγυπτος. Είχαμε γίνει, όπως θυμάστε, κατά καιρούς Αργεντινή, Βόρεια Κορέα και Κύπρος, χάρη στους κυρίους Σαμαρά, Βενιζέλο και Στουρνάρα. Τώρα γίναμε και Αίγυπτος.\nΚαι ο κ. Στουρνάρας έκανε τη δήλωσή του βγαίνοντας από συνάντησή του με τους εκπροσώπους των δανειστών. Για να καταλάβουν όλοι όσοι είχαν απορίες, το είδος των διαπραγματεύσεων που διεξάγει.Αντί να αντιστέκεται στους δανειστές, κατασκευάζει αιγυπτιακές μούμιες για να μην αντιστέκονται οι Έλληνες.\nΟ Στουρνάρας όμως και ο Άδωνης που συντάχθηκε μαζί του, και οι άλλοι που συντάσσονται μαζί τους, και ο Σαμαράς που εισπράττει το ευνοϊκό νεύμα της Μέρκελ και το θετικό πνεύμα του Βεστερβέλε, και η ΕΡΤ και οι Πράξεις Νομοθετικού Περιεχομένου και οι αγριότητες του υπουργού δικαιοσύνης και οι κουτσαβακισμοί του υπουργού προστασίας του Πολίτη και-και-και αποτελούν βήματα σε έναν επικίνδυνο κατήφορο.\nΗ δημοκρατία σκύβει με το λουρί στο σβέρκο για να πατήσουν πάνω της οι κερδοσκόποι των μνημονίων.\nΟ κ. Βορίδης ξεσάλωσε πριν λίγες μέρες στο συνέδριο της ΝΔ. Και μέσα στην αντιδημοκρατική φούρια της δεξιάς και των αναμνήσεών του από τα φοιτητικά του χρόνια στην ακροδεξιά, μας παρέδωσε μαθήματα ιστορίας για τον Ανδρέα Παπανδρέου και την πολιτική του το 1981-85. Ξέρετε γιατί; Το είπε ο ίδιος: Γιατί θέλουν να ξεμπερδέψουν με την ιδεολογική ηγεμονία της αριστεράς! Που πάει να πει να επαναφέρουν το καθεστώς των διακρίσεων και της εθνικοφροσύνης. Το καθεστώς της μειωμένης δημοκρατίας για την πλειοψηφία του ελληνικού λαού.\nΈτσι, δεν είναι σήμερα σε κίνδυνο μόνο ότι απέμεινε από μισθούς, συντάξεις, αξιοπρέπεια και δικαιώματα. Δεν αποσυντίθεται μόνο η κοινωνία. Δεν κουρελιάζεται μόνο κάθε μέρα, συστηματικά και επίμονα, η εθνική κυριαρχία και η υπερηφάνεια του ελληνικού λαού. Αλλά χτίζεται και ένα νέο καθεστώς, αντιδημοκρατικό, βάρβαρο, με μισθούς Βουλγαρίας και δικαιώματα Κίνας.\nΈνα καθεστώς που μας απειλεί με επιστροφή στο παρελθόν της εθνικοφροσύνης και του διαχωρισμού των ελλήνων σε πολίτες πρώτης και δεύτερης κατηγορίας. Και την ίδια στιγμή ετοιμάζονται να πετάξουν πάνω από 15000 ανθρώπους στο δρόμο. Ετοιμάζονται να μονιμοποιήσουν το χαράτσι της ΔΕΗ, που υποτίθεται ότι θα είχε έκτακτο χαρακτήρα. Ετοιμάζονται να μειώσουν και άλλο τις ήδη εξευτελισμένες συντάξεις. Ανοίγουν δρόμο για μαζικές και φτηνές απολύσεις στον ιδιωτικό τομέα. Ανοίγουν δρόμο για δουλειές των 350 ευρώ, έξι μέρες τη βδομάδα.\nΓυναίκες και άντρες της Πάτρας,\nΜπροστά σε αυτή την κατάσταση δεν είναι ώρα για μισόλογα, κόλπα, ελιγμούς και αποσιωπήσεις. Είναι ώρα για αγώνα, αγώνα, και πάλι αγώνα. Από την Πάτρα, την πόλη της δημοκρατικής αντίστασης και ανάτασης, στέλνουμε το μήνυμα προς όλους, προς όλες τις κατευθύνσεις:Μνημόνια και δημοκρατία δεν μπορούν να συνυπάρξουν. Δημοκρατία ή μνημόνια -αυτό είναι το δίλημμα.\nΚαι για μας η απάντηση είναι απλή:\nΉρθε η ώρα της δημοκρατίας. Ήρθε η ώρα να ορθώσει ανάστημα και να μιλήσει ο κάθε δημοκρατικός πολίτης. Ας είμαστε ξεκάθαροι. Η τρικομματική κυβέρνηση που σχηματίστηκε μετά τις εκλογές του περασμένου Ιουνίου, δεν ανασχηματίστηκε. Έπεσε. Έπεσε γιατί δεν ήταν σε θέση να υλοποιήσει την απαίτηση της τρόικας για 2000 άμεσες απολύσεις. Έπεσε γιατί στην προσπάθεια της να επιτύχει αυτό τον στόχο κλείνοντας τη δημόσια τηλεόραση, βρέθηκε αντιμέτωπη με τον λαϊκό ξεσηκωμό και την κατακραυγή. Έπεσε υπό το βάρος μιας εγκληματικής πολιτικής. Την διαδέχτηκε μια κυβέρνηση αποτελούμενη από τους εταίρους του πάλαι ποτέ δικομματισμού. Μια κυβέρνηση συνενοχής και συναυτουργίας. Συγνώμη, αλλά αυτή δεν είναι δημοκρατική κυβέρνηση.\nΕίναι συρραφή ιδιοτελών επιδιώξεων, είναι προσυπογραφή απεμπόλησης αρχών και στρατηγικής, από το ΠΑΣΟΚ του κυρίου Βενιζέλου κυρίως. Είναι μια κυβέρνηση όμηρος μιας τραγικής, καταστροφικής και αδιέξοδης πολιτικής. Μια κυβέρνηση που πρέπει να φύγει, γιατί κάθε μέρα της στην εξουσία επιφέρει νέα δεινά στη χώρα και στο λαό.\nΕμείς, οι κυνηγημένοι από την εθνικοφροσύνη, η μεγάλη πλειοψηφία των Ελλήνων που έζησε το αίσχος του αποκλεισμού, των διωγμών και των διακρίσεων, οι φακελωμένοι γονείς μας και παππούδες μας και τα παιδιά τους και τα εγγόνια τους, ξέρουμε πολύ καλά την αξία της δημοκρατίας, της κοινωνικής αλληλεγγύης, τη ισότητας.\nΔεν θα αφήσουμε κανένα Σαμαρά, κανένα Βενιζέλο, κανένα Βορίδη, που βάλθηκαν να ξεθεμελιώσουν δημοκρατικές κατακτήσεις όλων των ελλήνων, να μας γυρίσουν στο μεσαίωνα του καπιταλιστή και του αστυνόμου. Θέλω να γίνει κατανοητό για ποιο πράγμα μιλάει και για ποιο πράγμα δεσμεύεται μπροστά σας και μπροστά σε όλους τους έλληνες ο ΣΥΡΙΖΑ.\nΔεν είναι δυνατό, ακόμα κι αν το θέλαμε, να ξεφύγει η Ελλάδα από το φαύλο κύκλο των μνημονίων, της καταστροφικής ύφεσης και της φιμωμένης δημοκρατίας, παρά με μια μεγάλη, παλλαϊκή, δημοκρατική αφύπνιση και έκρηξη.\nΕίναι ώρα να μιλήσουν οι νέοι, οι άνεργοι, τα κινήματα αντίστασης και αλληλεγγύης. Ο κόσμος της εργασίας. Τα κοινωνικά στρώματα που συντρίβονται από την πολιτική αυτή. Είναι ώρα να γυρίσουμε σελίδα. Είναι η ώρα του ΣΥΡΙΖΑ. Είναι η ώρα νέες δυνάμεις, με όραμα, σχέδιο και αγάπη για τη φτωχολογιά και τη χώρα να πάρουν τα ηνία.\nΠολίτες της Πάτρας,\nΑναρωτιέται κανείς πόσες φορές θα δούμε το ίδιο το κακοπαιγμένο έργο. Με απειλές, εκβιασμούς και τελεσίγραφα. Αναρωτιέται κανείς Πόσες φορές θα ξαναβρεθούμε μπροστά στον ίδιο και τον ίδιο εκβιασμό; Ότι η Ελλάδα πρέπει να πάρει και άλλα μέτρα, να κόψει και άλλο μισθούς και συντάξεις, να κλείσει νοσοκομεία και σχολεία, να πετάξει ανθρώπους στον δρόμο, για να πάρει την επόμενη δόση.\nΓια να γίνει μετά τι; Ρωτάμε εμείς. Για να διαπιστωθεί ακόμα μια φορά ότι το πρόγραμμα δεν βγαίνει. Για να βγει το ΔΝΤ ακόμα μια φορά και να πει; «Το πρόγραμμα ήταν λάθος αλλά εμείς συνεχίζουμε να ζητάμε από την Ελλάδα πράγματα που δεν γίνονται». Για να βγουν διάφοροι αξιωματούχοι της τρόικας και να πουν ότι η Ελλάδα έχει πλήρως καταστραφεί από το περίφημο πρόγραμμα διάσωσης. Και όταν είναι να εκταμιευτεί η επόμενη δόση, να αρχίσει πάλι το ίδιο βιολί. Νομίζουν ότι μπορούν να κοροϊδεύουν τον λαό για πάντα. Νομίζουν ότι μπορούν να υποτιμούν τη νοημοσύνη του. Νομίζουν ότι μπορούν να του πουλάνε παραμύθια της Χαλιμάς όπως το περίφημο successstory. Το πιο σύντομο ανέκδοτο της διακυβέρνησης Σαμαρά.\nΆλλωστε η Πάτρα και Δυτική Πελοπόννησος ξέρουν πολύ καλά τι σημαίνει successstory. Τo βλέπουμε στον περίφημο εθνικό δρόμο, ο οποίος εγκαινιάζεται κάθε τόσο, και ξαναεγκαινιάστηκε πρόσφατα με όλη την κυβέρνηση παρούσα μπροστά στις τηλεοράσεις. Και το μόνο το οποίο έχει προχωρήσει είναι το δικαίωμα του εργοδότη να εισπράττει παρανόμως διόδια, για έργο που δεν έχει κάνει και που μάλλον δεν πρόκειται να κάνει ποτέ.\nΤο βλέπουμε στην διαρκώς αυξανόμενη ανεργία. Στις απολύσεις, στους εργαζόμενους που κινδυνεύουν άμεσα να χάσουν τη δουλειά τους, όπως στην περίπτωση της ΕΒΟ ΠΥΡΚΆΛκαι στα νοικοκυριά που έρχονται αντιμέτωπα με το φάσμα της φτώχειας. Το βλέπουμε στην υποβάθμιση του σιδηρόδρομου. Στην απουσία υποδομών. Στο ότι ολόκληρος ο δυτικός άξονας της χώρας δεν έχει φυσικό αέριο, καθώς ο ιδιωτικός τομέας δεν είναι διατεθειμένος ούτε ικανός να φέρει σε πέρας μια τέτοια επένδυση. Και ο δημόσιος τομέας που είναι, οδηγείται σε ολοκληρωτική απαξίωση. Το βλέπουμε στις προθέσεις ιδιωτικοποίησης του νερού. Όχι γιατί αυτό είναι πρόοδος και εκσυγχρονισμός. Αλλά επειδή υπάρχουν οι επιχειρηματίες που είναι διατεθειμένοι να το αγοράσουν, προκειμένου να κερδοσκοπούν πάνω σε ένα βασικό κοινωνικό αγαθό.\nΈτσι αποτυπώνεται το successstory σε αυτήν εδώ την περιοχή. Με την Αυτοδιοίκηση να στερείται πόρων και να αδυνατεί να αντιμετωπίσει βασικά θέματα διαχείρισης. Έτσι ώστε να ωριμάσει η ιδέα να πάρουν τα σκουπίδια οι ιδιώτες. Με την αγροτική παραγωγή να υποβαθμίζεται και να απαξιώνεται, χωρίς καμία στήριξη και κανέναν αναπτυξιακό σχέδιο. Με το μεγάλο ιστορικό βιομηχανικό δυναμικό της περιοχής, τον εργατόκοσμο της Πάτρας να τα βγάζει πέρα δύσκολα με μια σύνταξη που αιμοδοτεί τράπεζες και χρέος.\nΜε τα νοσοκομεία σε πρωτοφανή κατάσταση κρίσης, να οδεύουν προς το κλείσιμο, τις απολύσεις προσωπικού και τις συγχωνεύσεις. Με τους σεισμόπληκτους και τους πυρόπληκτους να περιμένουν ακόμα, μετά από 7 χρόνια κάποια κίνηση ανασυγκρότησης εκ μέρους της πολιτείας. Να, λοιπόν, το successstory για την Αχαΐα, για τους Πατρινούς και τις Πατρινές.\nΠόσο, όμως, εξωπραγματική και γελοία μπορεί να είναι αυτή η αφήγηση του κ. Σαμαρά; Πόσο πιο υποκριτική μπορεί να ακούγεται η ρητορική του αναφορά στην Νέα Ελλάδα; Πόσο περισσότερο ενάντια στην πραγματικότητα είναι αποφασισμένοι να πάνε προκειμένου να διασώσουν πολιτικά το τομάρι τους; Πόσο πιο άθλιες δικαιολογίες θα βρουν για να δικαιολογήσουν την ολοκληρωτική τους αποτυχία; Την απόλυτη συμπόρευση τους με τα συμφέροντα που λεηλατούν και καταστρέφουν την Ελλάδα;\nΦίλες και φίλοι, πολίτες της Πάτρας,\nΌσο κι αν θελήσουν να αντιστρέψουν τη πραγματικότητα. Η κυβέρνηση των Μνημονίων παραπαίει. Τα ψωμιά τους τελειώνουν και το ξέρουν καλά και οι ίδιοι. Μόνο που όσο περνάν οι μέρες τόσο επιδεινώνεται η κατάσταση. Τόσο διαλύεται η κοινωνική συνοχή. Καταστρέφεται η παραγωγική βάση. Βουλιάζει η οικονομία. Συρρικνώνεται η δημοκρατία.\nΗ νέα κυβέρνηση Σαμαρά που πήρε στην αγκαλιά του το κ. Βενιζέλο για να μη πάμε σε εκλογές, δε θα κρατήσει για πολύ. Εξάλλου πόσο μπορεί κανείς να αντέξει να κρατά στην αγκαλιά του το κύριο Βενιζέλο.\nΘα πέσουν κι οι δυο και θα πέσουν με πάταγο. Όσο πιο γρήγορα τόσο το καλύτερο για τη χώρα και το λαό. Όσο μένουν αυτοί στη κυβέρνηση τόσο περισσότερο θα βγαίνουν εκτός ελέγχου.Τόσο περισσότερο θα κινδυνεύουν δημοκρατικές κατακτήσεις. Για αυτό είναι η ώρα να βάλει ο λαός μας ένα τέλος σε αυτή την ιστορία. Είναι ώρα να μιλήσουν τα κινήματα αντίστασης και αλληλεγγύης.\nΟ κόσμος της εργασίας. Η νεολαία. Τα κοινωνικά στρώματα που συντρίβονται από την πολιτική αυτή. Είναι ώρα να γυρίσουμε σελίδα. Με έναν μεγάλο, παλλαϊκό δημοκρατικό ξεσηκωμό. Με μια κυβέρνηση ανατροπής του Μνημονίου, που θα έχει στον πυρήνα της την Αριστερά.\nΗ χώρα, η οικονομία, η κοινωνία δεν αντέχει άλλο το Μνημόνιο. Δεν αντέχει άλλο την καταστροφή. Είναι η ώρα να γυρίσουμε σελίδα.\nΟ ΣΥΡΙΖΑ δεν είναι μονάχα η δύναμη της ανατροπής. Είναι η δύναμη της ελπίδας για ένα καλύτερο αύριο. Έχουμε σχέδιο για την επόμενη μέρα. Έχουμε σχέδιο να ξαναχτίσουμε την Ελλάδα σε στέρεα θεμέλια κοινωνικής δικαιοσύνης, αξιοκρατίας, δημοκρατίας και προκοπής.\nΌλο το προηγούμενο διάστημα παρουσιάσαμε τις προτάσεις του ΣΥΡΙΖΑ, σε εκδηλώσεις σε όλη την Ελλάδα. Ένα σχέδιο για τις αναγκαίες αλλαγές στους θεσμούς για το βάθεμα της δημοκρατίας και της λαϊκής κυριαρχίας. Ένα σχέδιο για τη προστασία των φτωχών και των αδύναμων. Ένα σχέδιο για τη παραγωγική ανασυγκρότηση, για τη καταπολέμηση της ανεργίας, για την ανόρθωση της οικονομίας.\nΜας ρωτάνε που θα βρείτε τα λεφτά. Ποιοι μας το ρωτάνε αυτό. Αυτοί που τα φάγανε τα λεφτά.Αυτοί που τα έβγαλαν στις τράπεζες της Ελβετίας. Αυτοί που κρατάγανε τις λίστες των μεγαλοκαταθετών στα συρτάρια τους μη τυχόν και φορολογηθούν τα αφεντικά τους, την ώρα που λεηλατούσαν τον κόσμο με χαράτσια. Αυτοί που χρηματοδοτούν τις υπερχρεωμένες εφημερίδες και τα υπερχρεωμένα κανάλια τους, με καταχρηστικά δάνεια από τις τράπεζες. Δηλαδή με χρήματα που δανείστηκε ο ελληνικός λαός για την ανακεφαλαιοποίηση. Αυτοί που εξοφλούν κουρεμένα ομόλογα στο 100% της αξίας τους, χωρίς να έχουν το θάρρος να εξηγήσουν στον ελληνικό λαό και την Βουλή τον λόγο.\nΤους απαντάμε: Μην ανησυχείτε. Θα βρούμε τον τρόπο να στηρίξουμε τη κοινωνία. Γιατί εμείς δεν ερχόμαστε για να εξυπηρετήσουμε πολιτικά την διαπλοκή. Ούτε για να στηρίξουμε την πολιτική μας επιβίωση στην τρόικα.\nΚαταρχάς, εμείς δεν πρόκειται να παίρνουμε δόσεις για να πληρώνουμε τους τοκογλύφους. Για μας προτεραιότητα είναι να στηρίξουμε τις ανάγκες του λαού σε τροφή, σε ενέργεια, σε ιατροφαρμακευτική περίθαλψη, σε αξιοπρέπεια.\nΠρώτα η ζωή και η αξιοπρέπεια του λαού μας και μετά οι τοκογλύφοι.\nΠρώτα οι φτωχοί, οι αδύναμοι και οι άνεργοι και μετά η κα Μέρκελ και οι τραπεζίτες. Αυτή είναι η διαφορά μας.\nΑπό το μνημόνιο έχουμε πάρει κολοσσιαία ποσά νέου δανεισμού. Που πήγαν όλα αυτά γνωρίζετε;Πήραμε 219 δις. Από αυτά μόνο τα 7,8 έχουν πάει στο δημόσιο προϋπολογισμό. Όλα τα άλλα πήγαν για να πληρώνουμε τους πιστωτές. Δηλαδή δάνεια για να ξεπληρώνουμε τα παλιά δάνεια.Και ο λαός μας να βυθίζεται στην εξαθλίωση, αρκεί οι χρεοκοπημένοι τραπεζίτες να είναι στις θέσεις τους και να μας κυβερνάνε.\nΕ, λοιπόν, φτάνει πια αυτός ο φαύλος κύκλος. Φτάνει πια αυτή η περιβόητη σωτηρία της χώρας με τη ταυτόχρονη δολοφονία του λαού μας. Μόνο οι τόκοι που έχουμε να πληρώνουμε για τα επόμενα τέσσερα χρόνια υπερβαίνουν τα 25 δις ευρώ.\n7,2 για το 2013.\n7,1 για το 2014.\n6,1 για το 2015.\n5,6 για το 2016.\nΝα, λοιπόν, τα λεφτά για την ανόρθωση. Να τα λεφτά για την ανασυγκρότηση. Να τα λεφτά για την ανάπτυξη.25 δις που σε τέσσερα χρόνια θα ξαναβάλουν την Ελλάδα σε αναπτυξιακή τροχιά με τη κοινωνία όρθια, με το λαό κυρίαρχο.\nΜας λένε όμως μα τι ζητάτε να γίνουμε μπαταχτσήδες. Που το είδατε αυτό γραμμένο;Πότε έχει ξανασυμβεί; Απαντάμε, λοιπόν, σε όσους είναι ή παριστάνουν τους ανίδεους. Σε όσους είναι ή παριστάνουν τους ανιστόρητους ότι έχει ξανασυμβεί και μάλιστα στα γεμάτα, για την ίδια τη Γερμανία το 1953.Που όχι μόνο συμφώνησαν να σταματήσει να πληρώνει τόκους αλλά διεγράφη το 60% του χρέους της και το υπόλοιπο αποφασίστηκε να αποπληρώνεται μόνο όσο θα είχε θετικούς ρυθμούς ανάπτυξης η οικονομία.\nΝα, λοιπόν, που υπάρχουν λύσεις διεξόδου και τις ξέρουνε καλά αυτοί που σήμερα μας κατηγορούν για μπαταχτσήδες.\nΜήπως, όμως, το θέμα τους δεν είναι να δοθεί λύση;\nΜήπως το θέμα τους δεν είναι να βγει η Ελλάδα από το αδιέξοδο αλλά να παραμείνει για πολλά χρόνια πνιγμένη στα χρέη και στη κρίση;\nΜήπως το ζητούμενο για αυτούς δεν είναι άλλο από το να μετατραπεί η πατρίδα μας σε μια νέα αποικία χρέους.\nΜε μειωμένη εθνική κυριαρχία, με συρρικνωμένη τη δημοκρατία και με εκχωρημένη τη δημόσια περιουσία;\nΕμείς τους απαντάμε. Ο λαός μας αυτή τη φορά δε θα σας φοβηθεί.Θα τιμωρήσει τα κόμματα της κυβέρνησης της υποταγής που τον κορόιδεψαν και τον πρόδωσαν. Και θα δώσει στον ΣΥΡΙΖΑ την εντολή να οδηγήσει τη χώρα έξω από το μνημόνιο της καταστροφής.\nΤην εντολή να αποκαταστήσει τη δημοκρατία, να ανακτήσει την εθνική κυριαρχία και την αξιοπρέπεια του λαού μας, να ανορθώσει την οικονομία.Και όσο πιο ισχυρή θα είναι αυτή η εντολή τόσο πιο δυνατός θα είναι ο λαός μας, τόσο πιο ισχυρή η χώρα για να επαναδιαπραγματευθεί σε άλλη βάση με τους εταίρους, για να αντέξει στις απειλές και στους εκβιασμούς και να επαναφέρει την Ελλάδα σε ισότιμο εταίρο στο ευρωπαϊκό και το διεθνές γίγνεσθαι.\nΚαι ο ΣΥΡΙΖΑ όχι μόνο θέλει, όχι μόνο είναι αποφασισμένος αλλά και ξέρει και μπορεί. Ξέρουμε, θέλουμε, μπορούμε. Έχουμε σχέδιο για την επόμενη μέρα. Έχουμε σχέδιο για το πώς θα στηρίξουμε τους πιο αδύναμους. Αυτούς που σιγά σιγά ωθούνται στα όρια της φτώχειας. Τους άνεργους. Τις οικογένειες που δεν μπορούν να καλύψουν στοιχειώδεις ανάγκες. Τα εκατοντάδες χιλιάδες υπερχρεωμένα νοικοκυριά.\nΈχουμε σχέδιο για το πώς θα φτιάξουμε ένα δίκαιο και διαφανές φορολογικό σύστημα. Ένα σύστημα που θα φορολογεί τον πλούτο και τα κέρδη, όχι την φτώχεια και τους μισθούς πείνας. Ένα σύστημα που θα αναδιανέμει τον πλούτο προς όφελος των αδύναμων. Έχουμε σχέδιο για το πώς θα ξαναστήσουμε στα πόδια του ένα λειτουργικό αποτελεσματικό και βιώσιμο κοινωνικό κράτος. Που θα προσφέρει πλήρη υγειονομική περίθαλψη για κάθε κάτοικο αυτής της χώρας. Που θα χορηγεί συντάξεις αξιοπρέπειας. Που θα εξασφαλίζει σε κάθε παιδί πλήρη πρόσβαση σε όλες τις βαθμίδες της εκπαίδευσης.\nΈχουμε σχέδιο για το πώς θα ανασυγκροτήσουμε παραγωγικά την τόσο εξευτελισμένη και λεηλατημένη δημόσια διοίκηση. Που εμείς δε τη θέλουμε δικό μας τσιφλίκι αλλά αποδοτικό στήριγμα για τον πολίτη .Εμείς δεν θεωρούμε το κράτος λάφυρο του νικητή και θα κόψουμε τα χέρια όποιου επιχειρήσει να το αντιμετωπίσει έτσι. Εμείς θέλουμε το κράτος ιδιοκτησία και εργαλείο του πολίτη στον καθημερινό αγώνα για επιβίωση και προκοπή.\nΚαι δεν θεωρούμε επίσης το κόμμα, τον ΣΥΡΙΖΑ, εργαλείο νομής της εξουσίας. Αλλά εργαλείο, όπλο, μέσο, της πάλης για ανατροπή σήμερα και για τη μεγάλη αλλαγή αύριο.\nΈχουμε, επίσης, σχέδιο για το πώς θα βάλουμε την Ελλάδα σε έναν καινούριο δρόμο παραγωγικής ανάπτυξης. Ανάπτυξης για το όφελος των πολλών και όχι για τα κέρδη των λίγων. Ανάπτυξης που θα αντιμετωπίζει ριζικά το πρόβλημα της ανεργίας και δημιουργεί αξιοπρεπείς θέσεις εργασίας. Ανάπτυξης που θα σέβεται το περιβάλλον, τον φυσικό πλούτο και τον δημόσιο χώρο. Ανάπτυξης που θα αναδιανέμει τα οφέλη της σε ολόκληρη την κοινωνία.\nΈχουμε σχέδιο για το πώς θα δρομολογήσουμε τις μεγάλες αλλαγές στο πολιτικό σύστημα. Και να εδραιώσουμε τη δημοκρατία. Γιατί φάνηκε ότι το Μνημόνιο και η Δημοκρατία είναι έννοιες ασυμβίβαστες. Και νικητής από αυτή τη σύγκρουση πρέπει να βγει η Δημοκρατία.\nΚοντοζυγώνει, λοιπόν, η ώρα που με την εντολή τους λαού μας θα κληθούμε αυτό το σχέδιο να το υλοποιήσουμε. Κοντοζυγώνει η ώρα να αποκατασταθεί η εθνική μας κυριαρχία. Και να επανέλθει η αξιοπρέπεια σε αυτόν τον τόπο.\nΑς το καταλάβετε καλά κύριοι της τρόικας που πηγαινοέρχεστε και δίνετε διαταγές για απολύσεις και λεηλασία. Αρκετά προσβάλλατε τον ελληνικό λαό. Αρκετά χλευάσατε και συκοφαντήσατε τις ελληνίδες και τους έλληνες. Μέχρι σήμερα αντιμετωπίσατε κυβερνήσεις πρόθυμες να σκύψουν το κεφάλι. Αυτά τελειώνουν. Να τα ξεχάσετε.\nΤώρα έρχεται η κυβέρνηση του ΣΥΡΙΖΑ, η κυβέρνηση της κοινωνικής σωτηρίας, η κυβέρνηση της εθνικής περηφάνιας και αξιοπρέπειας. Ξεχάστε τα στην Ελλάδα και μετά ξεχάστε τα και στον υπόλοιπο Νότο. Οι λαοί είναι αυτοί που θα πουν τη τελευταία λέξη. Οι κυβερνήσεις του χεριού σας, σε λίγο θα καταρρέουν σα τραπουλόχαρτα.\nΚοιτάξτε τι γίνεται στη Πορτογαλία. Αυτά που γίνανε και θα ξαναγίνουνε στη χώρα μας. Οι μνημονιακές κυβερνήσεις δε μπορούν να προχωρήσουν για πολύ. Αργά ή γρήγορα θα πέσουν. Οι λαοί θα σηκώσουν κεφάλι. Θα ανατρέψουν τις κατευθυνόμενες κυβερνήσεις.\nΑυτή είναι και η αγωνία της κ. Μέρκελ. Όχι τα κόμματα της αντιπολίτευσης για τις επερχόμενες εκλογές στη Γερμανία. Γιατί ο πραγματικός της αντίπαλος δεν βρίσκεται στην Γερμανία. Βρίσκεται στην Ελλάδα και ονομάζεται ΣΥΡΙΖΑ. Και απειλεί να τινάξει στον αέρα την πολιτική της λιτότητας, και να διαμορφώσει ένα μέτωπο για αλλαγή πολιτικής σε όλον τον ευρωπαϊκό Νότο.\nΤης απευθύνουμε λοιπόν το μήνυμα: όσα νεύματα και να κάνετε στον εκλεχτό σας να έρθει κοντά σας, να τον στηρίζετε να μη πέσει για να σας στηρίζει κι αυτός, τζάμπα κόπος. Ο εκλεχτός σας τελείωσε. Ο πολιτικός του χρόνος έχει τελειώσει. Πάρτε το χαμπάρι. Το Μνημόνιο και τα κόμματα που το στηρίζουν έχουν τελειώσει πολιτικά. Έρχεται η στιγμή να τελειώσουν και τυπικά. Ένα φύσημα θέλουν. Σας καλούμε να το δώσουμε όλοι μαζί.\nΝα απαλλαγούμε από τη λαίλαπα.\nΝα σταματήσουμε τη καταστροφή.\nΝα ξαναχτίσουμε τη πατρίδα μας.\nΗ Ελλάδα που μας αξίζει δεν μπορεί να αντέξει ούτε ως εφιάλτη τη νέα Ελλάδα του Αντώνη Σαμαρά και της κουμπαριάς του ΠΑΣΟΚ με τον Βορίδη και τον Άδωνη! Ήρθε η ώρα να τελειώσουμε όλα αυτά. Το Μνημόνιο και η κυβέρνηση έχουν ήδη τελειώσει πολιτικά. Η κοινωνία όμως δεν έχει τελειώσει. Ούτε η θέλησή της για τη μεγάλη ανατροπή, που είναι σήμερα πιο αναγκαία από ποτέ.\nΤώρα είναι η ώρα για το δημοκρατικό ξεσηκωμό. Είναι η ώρα για μια κυβέρνηση ανατροπής του Μνημονίου. Είναι η ώρα του ΣΥΡΙΖΑ.\nΕμείς ερχόμαστε από μακριά -από τα βάθη μιας ιστορίας αγώνων και θυσιών για ελευθερία, δημοκρατία, αξιοπρέπεια, ανθρώπινη ζωή για της γης τους κολασμένους. Δεν έχουμε καμιά σχέση με όσους υποσχέθηκαν, εξαπάτησαν, κυβέρνησαν και κατέστρεψαν την Ελλάδα. Και διακηρύσσουμε χωρίς καμιά ταλάντευση:\nΉρθε η ώρα να πάρει ο λαός την τύχη του στα χέρια του.\nΉρθε η ώρα μιας κυβέρνησης που θα στηρίζεται στις πιο πλατιές κοινωνικές δυνάμεις, και θα ξέρει να ακούει τους πολίτες κι όχι τους πωλητές της Ελλάδας.\nΉρθε η ώρα του ΣΥΡΙΖΑ\n▼ Ιουλ 05 ( 3 )\nΚΑΤΑΡΓΕΙΤΑΙ Η ΔΗΜΟΤΙΚΗ ΑΣΤΥΝΟΜΙΑ – ΟΙ ΥΠΑΛΛΗΛΟΙ ΣΤ...\nΑλ. Τσίπρας από την Πάτρα: Ο ΣΥΡΙΖΑ δύναμη ανατροπ...\nΟ «ΒΙΟΣ - ΑΒΙΩΤΟΣ» ΤΗΣ (ΜΗ) «ΒΙΩΣΙΜΟΤΗΤΑΣ ΤΟΥ ΧΡΕΟΥΣ»


automotors.gr 12 Ιουλίου 2021\nΗ Regera είναι το πρώτο megacar της Koenigsegg, που παράγεται στο εργοστάσιο της εταιρίας στο Ängelholm της Σουηδίας. Εφοδιάζεται με το σύστημα Koenigsegg Direct Drive, που συνδυάζει ένα V8 κινητήρα, 5.0-λίτρων, με τρεις ηλεκτροκινητήρες, συνολικής ισχύος πάνω από 1500 ίππους και 2000 Nm ροπής. Εκτός την τρομακτική ιπποδύναμη, αυτό που κάνει τη Regera μοναδική είναι…\nΣτη σημερινή κόντρα του Carwow, o Ματ έφερε 3 σούπερ σπάνια ακριβά αυτοκίνητα. Μια Ferrari 488 Pista Piloti μονομαχεί με μια Lamborghini Aventador SV και μια Porsche 911 Turbo S, βελτιωμένη από την ES Motor. Ξεκινώντας με τη Ferrari, η οποία τροφοδοτείται από ένα 3.9-λίτρων, twin-turbo, V8 κινητήρα, απόδοσης 720 hp και 770 Nm ροπή.…\nΗ Porsche 911 GT3 992 με 319 km/h στην Autobahn\nΗ Porsche 911 διαθέτει μια ποικιλία εκδόσεων και μια από αυτές είναι η 911 GT3. Το μοντέλο του 2022 αποκαλύφθηκε πριν λίγους μήνες και το νέο βίντεο από το κανάλι AutoTopNL στο YouTube μας δείχνει την τελική ταχύτητα του αυτοκινήτου στη γερμανική Autobahn. Ο ατμοσφαιρικός, επίπεδος, εξακύλινδρος, 4.0 λίτρων κινητήρας του αυτοκινήτου έχει όριο περιστροφής…\nΟι νέες BMW M3 & M4 Competition στην πίστα (βίντεο)\nautomotors.gr 27 Ιουνίου 2021\nΜπορεί τα τεράστια “ρουθούνια” να διχάζουν, η νέα γενιά BMW M3 και M4 όμως, έχει όλα τα κατάλληλα συστατικά για να είναι τo απόλυτο μηχάνημα οδήγησης. Στο τελευταίο συναρπαστικό βίντεο του Βρετανικού Autocar, ο 4 φορές Πρωταθλητής στο BTCC, Colin Turkington και ο δημοσιογράφος και πρώην οδηγός αγώνων, Paul O’Neill, δοκίμασαν τα δύο αυτοκίνητα στην πίστα. Ως…\nRed Bull Racing Formula 1 vs Bugatti Chiron\nΈχουμε δει πολλούς αγώνες drag, συμπεριλαμβανομένων και περίεργων. Κάποτε είδαμε μια Mercedes-AMG GT R να μονομαχεί με ένα Renault Twizy και ένα ποδήλατο να κοντράρει το φθηνότερο «αυτοκίνητο» της Νότιας Αφρικής. Είδαμε επίσης ένα Suzuki Samurai να δοκιμάζει την τύχη του εναντίον ενός VW Beetle. Αυτή τη φορά όμως, βλέπουμε έναν πολύ γρήγορο και διασκεδαστικό…\nautomotors.gr 18 Ιουνίου 2021\n00:00 Engine sound00:31 Unlocking car00:39 Frontlights00:46 Taillights00:54 Front of the car01:23 Rims01:36 Front storage compartment02:02 Interior02:37 Roll cage02:48 Rear of the car03:12 Spoiler03:37 Side profile03:43 Engine cover03:58 Interior hands-on review04:22 Virtual cockpit04:39 Infotainment system Porsche 911 992 GT3 2022Price: €239.2004.0 litre engine – 375 kW/510 PS/470 Nm0-100 km/h: 3,9 seconds0-200 km/h: 11,9 secondsTop Speed: 320…\nPorsche Compilation 2021: 918 Spyder, GT2 RS, GT3 RS, Carrera GT, GT4, Turbo S, 911 Speedster, 911R Comments comments\nΔείτε το “τέρας” Audi RS3 Stage 3 APR των 576 hp\nautomotors.gr 7 Ιουνίου 2021\nΤο Audi RS3 είναι ένα αυτοκίνητο με πολύ καλές επιδόσεις τη στιγμή που φεύγει από το εργοστάσιο, αλλά με την πάροδο των ετών, έχει γίνει πολύ δημοφιλές να τροποποιείται με μια πληθώρα αναβαθμίσεων aftermarket που διατίθενται για αυτό. Εμφανίζεται σε ένα βίντεο του Auditography στο YouTube, αυτό το RS3 διαθέτει μια τεράστια λίστα τροποποιήσεων που…\nToyota GR Yaris vs BMW E46 M3\nautomotors.gr 6 Ιουνίου 2021\nΤο Toyota GR Yaris είναι ένα πολύ γρήγορο αυτοκίνητο και αυτό το οδηγεί αναπόφευκτα σε πολλές συγκρίσεις. Ένα ασυνήθιστο συγκριτικό τεστ είναι αυτό του CarWow που βάζει το GR Yaris να μονομαχήσει με την BMW E46 M3. Ποιος ήταν λοιπόν ο λόγος αυτής της σύγκρισης; Προφανώς, ήρθε ως αποτέλεσμα μιας συνεχιζόμενης διαμάχης μεταξύ του οικοδεσπότη…\nDrag Race: Nissan GT-R Nismo vs Audi RS6 vs Porsche Panamera Turbo S E-Hybrid\nΤο Nissan GT-R R35 ήταν κάποτε το γρηγορότερο αυτοκίνητο παραγωγής στη γη. Όμως, γρήγορα supercars έχουν εμφανιστεί τα τελευταία χρόνια, αφήνοντας το GT-R πίσω. Αλλά, σίγουρα, με όλη αυτή τη δύναμη και την πρόσφυση που έχει το GT-R δεν μπορεί να μείνει στο παρασκήνιο. Στο νέο βίντεο του CarWow, ένα Nissan GT-R Nismo αντιμετωπίζει μια…\nΑλέξανδρος Σκουρλέτης: Το περίεργο φλερτ στον Αλέξη από τη Γη της...


Κατάληξη GBX - λογισμικό που ανοίγει αρχεία GBX\nΑρχεία Windows > gbx\nΒαθμολογία: 1.72 ( 4)\n.GBX Κατάληξη Αρχείου\nΤι είδους αρχείου είναι το gbx και πως να το ανοίξετε - Nadeo Game File\nΠροχωρήστε στις παρακάτω οδηγίες για το πως να ανοίξετε το είδος αρχείου gbx στον υπολογιστή σας. Αν υπάρχει διαθέσιμο κάποιο πρόγραμμα ανοίγματος για gbx τότε θα το βρείτε στην κατηγορία του υποστηρικτικού λογισμικού όπου θα μπορέσετε να κατεβάσετε ένα δωρεάν πρόγραμμα που ανοίγει Nadeo Game File.\nΑρχείο παιχνιδιού που δημιουργήθηκε από παιχνίδια εικονικών αγώνων αυτοκινήτων, ιστοπλοΐας και σκοποβολής, Nadeo. Περιέχει συμπιεσμένα δεδομένα για την πορεία των προκλήσεων, επαναλήψεις, προφίλ παικτών, και τα σκορ. Μπορεί να χρησιμοποιηθεί για να αποθηκεύσει νέους χάρτες, σχέδια δρόμων, γραφικά, επαναλήψεις και ταινίες αγώνων. Τα παιχνίδια Nadeo έχουν σχεδιαστεί για να είναι επεκτάσιμα, επιτρέποντας την αποθήκευση νέου περιεχομένου για το παιχνίδι μέσα στα αρχεία GBX. Τα παιχνίδια επιτρέπουν στους χρήστες να φιλοξενήσουν διακομιστές σε λειτουργία δικτύου, για διαγωνισμούς με πολλούς παίκτες.\nΤα αρχεία GBX μπορούν να εγκατασταθούν τοποθετώντας τα στο κατάλληλο κατάλογο της εγκατάστασης του παιχνιδιού.\nΑρχείο gbx - λογισμικό που μπορεί να ανοίξει αρχεία gbx\nΕπιλέξτε ένα πρόγραμμα από τη παρακάτω λίστα αν θέλετε να ανοίξετε, επεξεργαστείτε, δημιουργήσετε, μετατρέψετε, αναπαράγετε, χρησιμοποιήσετε ή απλά για να δείτε ένα αρχείο gbx. Τα προγράμματα είναι ταξινομημένα με βάση τη δημοτικότητά τους αλλά και το πόσο σχέση έχουν με τον τύπο αρχείου gbx\nNadeo Virtual Skipper\nNadeo Shootmania Storm


Ρωμέικο: Το κρασί της εβδομάδας | The New Black\nHome / Μενού / Ρωμέικο: Το κρασί της εβδομάδας\nΣκεπτόμενος πώς θα μπορούσα να ξεκινήσω αυτή την περιπλάνηση στην οινική διαδρομή που θα ακολουθήσουμε, επελέξα να παρουσιάσω την ποικιλία Ρωμέικο και συγκεκριμένα την ετικέτα Euphoria 2014 του Οινοποιείου Nτουράκη. Η εν λόγω ετικέτα αποτέλεσε μία από τις πρώτες ποικιλίες που δοκίμασα και με ενθουσίασε.\nΗ ποικιλία Ρωμέικο αποτελεί ερυθρή ποικιλία, η οποία καλλιεργείται κυρίως στα Χανιά της Κρήτης αλλά και σποραδικά στο Ρέθυμνο και στις Κυκλάδες.\nΌσον αφορά τις ιδιότητες του πρέμνου, αποτελεί ζωηρή ποικιλία, μέσης-μεγάλης παραγωγής. Παρουσιάζει δε τεχνολογική ωριμότητα γύρω στις 20 Σεπτεμβρίου.\nΗ ποικιλία αυτή δίνει οίνους υψηλού αλκοολικού βαθμού με ασταθές χρώμα και εύκολα οξειδούμενοι.\nTo Euphoria 2014 του Οινοποιείου Ντουράκη αποτελεί φυσικό γλυκό οίνο με αλκοολικό βαθμό 10,5%. Τα σταφύλια αποξηραίνονται για 9 μέρες κάτω από τον ήλιο.\nΧρώμα: Λαμπερό χρυσό\nΟξύτητα: Δροσερή οξύτητα\nΑρώματα: Αποξηραμένα φρούτα (σύκο), Νεράτζι, Μαρμελάδα βερύκοκο, Καραμέλα βουτύρου.\nΣτέκεται πολύ καλά μόνο του, ενώ συνοδεύει πιατέλες φρούτων και γλυκά του κουταλιού.\nΘα το βρείτε στο botilia.gr και το οινοποιείο εδώ .\nΠηγές: Σταύρακας Ε.Δ, Αμπελογραφία, Εκδ. ΖΗΤΗ, 2015, winecommanders.com, winefolly.com, digitalphotomentor.com\nΠροηγούμενο Άρθρο Και έζησαν αυτοί καλά κι εμείς καλύτερα;!\nΕπόμενο Άρθρο Leggings – Μade in Greece


Πώς ψηφίζουμε στις εκλογές | ΤΟ ΞΗΡΟΜΕΡΟ ....ΑΝΑΔΥΕΤΑΙ!!!\nΠώς ψηφίζουμε στις εκλογές:\nΑν ψηφίζεις στον Αστακό: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών και μέχρι 2 σταυρούς στους υποψηφίους της Δημοτικής κοινότητας Αστακού.\nΑν ψηφίζεις στο Βασιλόπουλο: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών και 1 σταυρό στον υποψήφιο της τοπικής κοινότητας Βασιλόπουλου.\nΑν ψηφίζεις στο Καραϊσκάκη: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών και 1 σταυρό στον υποψήφιο της τοπικής κοινότητας Καραϊσκάκη.\nΑν ψηφίζεις στη Μαχαιρά: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών και 1 σταυρό στον υποψήφιο της τοπικής κοινότητας Μαχαιράς.\nΑν ψηφίζεις στη Μπαμπίνη: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών και 1 σταυρό στον υποψήφιο της τοπικής κοινότητας Μπαμπίνης.\nΑν ψηφίζεις στην Παλαιομάνινα: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών και 1 σταυρό στον υποψήφιο της τοπικής κοινότητας Παλαιομάνινας.\nΑν ψηφίζεις στη Σκουρτού: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών και 1 σταυρό στον υποψήφιο της τοπικής κοινότητας Σκουρτούς.\nΑν ψηφίζεις σε χωριό του τέως Δήμου Αστακού στο οποίο η Κίνηση Πολιτών δεν έχει υποψήφιο: μέχρι 3 σταυρούς στους υποψηφίους της Εκλογικής Περιφέρειας Αστακού, μόνο 1 στους υποψηφίους των Λοιπών Εκλογικών Περιφερειών.\nΑν ψηφίζεις στον τέως Δήμο Φυτειών: μέχρι 3 σταυρούς στους υποψηφίους της Εκλογικής Περιφέρειας Φυτειών, μόνο 1 στους υποψηφίους των Λοιπών Εκλογικών Περιφερειών.\nΑν ψηφίζεις στον τέως Δήμο Αλυζίας: μόνο 1 σταυρό στους υποψηφίους των Λοιπών Εκλογικών Περιφερειών.\n← Μια επιστολή για εσένα που ψηφίζεις στις 7 Νοεμβρίου\nΑνοιχτό κάλεσμα προς τους υποψηφίους δημάρχους Ξηρομέρου →